Azken aldaketa: 2022/06/28 17:04\nHiritartasuna lortzeko hainbat modu daude:\nNazionalitatea eskuratzeko modu horrek eskatzen du pertsona hamar urtez Espainian bizitzea, legez, jarraian eta eskaera egin baino lehen.\nIkus informazio gehiago de nacionalidad por residencia\nNazionalitatea natura gutunagatik\nNazionalitatea eskuratzeko modu hori graziazkoa da eta ez dago administrazio prozeduraren arau orokorren pean. Gobernuak emanen du edo ez, Errege Dekretu bidez, salbuespenezko inguruabarrak baloratu ondoren.\nIkus informazio gehiago de nacionalidad por carta de naturaleza\nNazionalitatea jatorrizko espainiarrentzat\nJatorriz espainiarrak dira hurrengoak:\nEspainian jaiotakoak, atzerriko gurasoen seme-alabak direnean, gurasoetako bat gutxienez Espainian jaio bada (diplomatikoen seme-alabak salbuesten dira).\nIkus informazio gehiago de nacionalidad para españoles de origen\nNazionalitatea estatua edukitzeagatik\nEspainiako nazionalitatea izateko eskubidea izango du nazionalitate hori hamar urtez jarraian eta fede onez eduki eta erabili duen pertsonak (benetako egoeraren berri izan gabe, hau da, egiazki espainiarra ez dela jakin gabe), Erregistro Zibilean inskribatutako titulu baten arabera.\nIkus informazio gehiago de nacionalidad por posesión de estado\nNazionalitatea hautatu izanagatik\nAukera hori gure legeriak baldintza jakin batzuetan dauden atzerritarrei espainiar nazionalitatea eskuratzeko eskaintzen dien onura da. Espainiar nazionalitatea bide horretatik lortzeko eskubidea izango dute:\nEspainiar baten guraso-ahala duten edo izan duten pertsonek.\nAita edo ama espainiarra izanik Espainian jaio direnak.\nIkus informazio gehiago de nacionalidad por opción


12 apirila, 2019 Motzean 723\nEuskal Herrian prozesioak egiteko ohitura mantentzen duen herri apurretako bat da Segura. Izan debozioz ala tradizioz, ohitura urtez urte mantentzen jakin dute, eta oraindik ere, santuak jantzi, arropak prestatu eta urteo ateratzen dira prozesioan. Prestaketa lanetan nahiz prozesioan ateratzen diren herritarren artean, 300 bat lagunek parte hartzen dute. Bakoitzak bere postua edo langintza du, askotan, belaunaldiz belaunaldi oinordetzan jasotakoa.\nTradizio handia dute aste santuko prozesioek Seguran. Jatorria zehazki esatea zaila bada ere, XVII. mendeko dokumentuetan aipatzen da aurrenekoz. Prozesioko irudiak ere balio handikoak dira, eta herriko emakumeak arduratzen dira urtero jantziak garbitu, txukundu eta behar izanez gero, konpontzeaz. Arropa horiek 80ko hamarkadan egin zituzten Segurako mojek, Eusko Jaurlaritzaren dirulaguntzarekin. Hain zuzen ere, Sorkundetarren komentuan egiten dira Aste Santuko mezarik gehienak.\nOspakizunak igande honetan hasiko dira, Erramu Egunarekin. Herritar ugari joaten dira komentura, erramuak bedeinkatzera. Prozesioak berriz, ostegun eta ostiral santuan egingo dituzte, eta Pazko Eguneko mezarekin bukatuko dute egitaraua, hilaren 21ean.\nAste Santua Seguran:\nUrtero bezala, Aste Santurako egitarau betea osatu dute Seguran, erramu igandetik (hilak 14) hasi eta pazko egunera (hilak 19) bitartekoa:\nApirilak 14, Erramu Igandea\n· 11:00. Erramu bedeinkatzea eta meza nagusia, Sorkundetarren komentuan.\nApirilak 18, Ostegun Santua\n· 17:00. Azken afaria gogoratzeko meza parrokia elizan.\nApirilak 19, Ostiral Santua\n· 08:00. Gurutze bidea, Santa Engrazitik komentura.\n· 16:30. Jaunaren nekaldiaren ospakizuna eta gurutzetik jaistea, parrokia elizan.\nApirilak 20, Zapatu Santua\nApirilak 21. Pazko Eguna\n· 11:00. Meza nagusia, Sorkundetarren komentuan.\n« Zaharraren distira\n«Zeregin garrantzitsua du feminismoak: denontzako jai osasungarriak bermatzea» »


martxoa « 2019 « Prentsa oharrak\nUdalak beste pauso bat eman du Olarizuko abentura-parkea abian jartzeko 19 iraila 2019\nMerkealdi eta Okasioko Liburuen XXVIII. Azoka inauguratu dute 19 iraila 2019\nMendizorrotzean eta Gamarran udako kanpaina amaitu delarik, guztira 676.000 pertsona izan dituzte, kopururik handiena 2013tik 17 iraila 2019\nGasteiz, ‘Mayor Impacto Ciudadano’ saria garapen iraunkorreko helburuekin eta iraunkortasunarekin duen konpromisoagatik 17 iraila 2019\nGasteizek 'super-etxadiak' barneko Eraztun Berde osoan txertatzen dituen lehen hiria izan nahi du 16 iraila 2019\n2020rako Ordenantza Fiskal eta Prezio Publikoen aurkezpena eta eztabaida publikoa\nMartxoaren 3ko gertaerei buruzko ikastaroa, euskaraz, memoria historiko feminista lantzeko. Izena emateko epea zabalik.\nOnetsi da proiektu sozialak garatzeko dirulaguntzen deialdia, Gizarte Politiken eta Osasun Publikoaren Sailaren 250.000 €ko ekarpenarekin\nKategoriak: Prentsa oharrak — Komunikazio Zerbitzua / Servicio de Comunicación — 29 martxoa 2019 10:46\nUdalak 12.000 €-ko dirulaguntza emango dio Arabako Elikagaien Bankuari\nGizarte Politiken eta Osasun Publikoaren Sailak hiriko elkarte eta erakundeek proiektu sozialak garatzeko egiten duen dirulaguntzetarako deialdia onetsi du gaur Tokiko Gobernu Batzarrak.\nDeialdi horrek 250.000 €-ko aurrekontua du, eta bere xedea esku-hartzeko proiektuak eta gizarte alorreko prebentzioa, sustapena, informazioa eta sentsibilizazioa garatzea helburu duten jarduerak egiteko bultzada ematea da. Dirulaguntza hauek izan ahalko dituzte:\nUdalaren gizarte-zerbitzuen eskumen-esparruan egindako prebentzio eta sustapen proiektuak.\nNorberaren autonomiarekin, gizarteratzearekin eta gizarte-larrialdi edo -babesgabetasun egoerekin zerikusia duten proiektuak, eta batez ere arrisku egoeren prebentzioarekin lotutakoak.\nGizarte edo gizarte-osasunaren alorrean herritarrei, gizarte-eragileei eta entitateei zuzenduriko informazio, prestakuntza eta sentsibilizazio proiektuak.\nHauei zuzendutako gizarte arretarako proiektuak: mendekotasun-arriskuan eta 1 mailako mendekotasun-egoeran dauden pertsona autonomoak eta ingurukoak; babesik gabeko haur eta nerabeak edo haien familiak, eta gizarteak baztertutako pertsona edo taldeak.\nHondamendien biktima izan diren haurrak hartzeko proiektuak.\nPertsona edo elkarte bakoitzak proiektu bakar baterako laguntza eskatu ahalko du, eta gehienez 15.000 eurokoa izango da. Gehienez 30.000 euroko aurrekontua izan ahalko dute proiektuek.\nDirulaguntzak ematerakoan, proiektuaren bideragarritasun teknikoa eta ekonomikoa, gizarteari eta komunitateari dakarkion onura eta Gizarte Politiken eta Osasun Publikoaren Sailaren plangintza, xede eta helburuetara egokitzea hartuko dira kontuan.\nArabako Elikagaien Bankuarekiko hitzarmena\nBestalde, udal gobernuak Arabako Elikagaien Bankuarekiko lankidetza-hitzarmena sinatzea onetsi du gaur, ahuldade bereziko egoeran dauden pertsonen elikadura-beharrei erantzuteko. Elikagaiak eta premia-premiazko gaiak batu, hautatu eta banatzeaz arduratuko da. Hitzarmen hau garatzeko Gizarte Politiken eta Osasun Publikoaren Sailak 12.000 € bideratuko ditu 2019an Arabako Elikagaien Bankura.\nKlima-aldaketaren erronkei aurre egiteko saretuta lan egitea beharrezkoa dela defendatu dute Green Capital europarrek Michelin Hirien Nazioarteko Sarearen II. Konferentziaren barruan\nKategoriak: Prentsa oharrak — Etiketak: Akate Gorka Urtaran, Michelin Hirien Nazioarteko Sarearen II. Biltzarrak — Komunikazio Zerbitzua / Servicio de Comunicación — 08:55\nOslo, Nijmegen (Herbehereak), Lisboa eta Gasteizek hiriburu berde izateko beren gakoak zein izan ziren azaldu diete Michelin hiriei, eta etorkizunera begira zer erronka dituzten azaldu.\nKonferentziakideek Arabako Teknologia Parkea eta gizarte-etxeak bisitatu dituzte, eta Europa jauregiaren eta Zaramaga eta Koroatze auzoen birgaikuntza iraunkorraren nondik norakoak ezagutu dituzte. Horrez gain, Eraztun Berdera urreratu dira eta ibilbide bat egin dute hirigintza eta hiri-planifikazioari loturiko zenbait proiektu ikusteko.\nGaur arratsaldean sareko alkateek topaketa bat egingo dute 16:30ean, hirien artean beren aurrerapenak eta erronkak partekatzeko.\nGasteizen gertatzen ari den Michelin Hirien Nazioarteko Sarearen II. Biltzarraren bigarren egun honi hasierako emateko, Europar Batasunaren “Hiriburu berde” izendapena jaso duten 10 hirietako 4ren esperientziak entzun ahal izan dituzte parte-hartzaileek. Olso, Nijmegen (Herbehereak), Lisboa eta Gasteizek sareko gainerako hiriei erakutsi diete zein diren hiri iraunkorragoak eraikitzeko gakoak. Norvegiako hiriburuak –2019ko hiriburu berdea– lantzen ari den gaien zerrenda paregabea aurkeztu du, besteak beste, “klima-aurrekontua” –horren bidez hiriaren abantzamendua klima-aldaketaren eraginak arintzeko neurriekin lotzen dute– eta mugikortasun elektrikoaren aldeko apustu itzela –joan den urtean Oslon erosi ziren autoen % 40 elektrikoak ziren–. Horiez gain, hiri eskandinaviarreko udaleko teknikari den Kjersti Kanestrom-en ustez badira giltzarri izan diren beste zenbait alderdi, esaterako, “200dik gora partner publiko eta pribatu izatea, eskoletarako klima-aldaketari buruzko programa eta enpresen engaiamendua”.\nNijmegen-dik, Ultsje Van Gorkum Europa berdeago bat eraikitzeko berearen tanketako hiri ertainen paper garrantzitsuaz aritu da. Nijmegenek 177.000 biztanle ditu eta, hiru aldiz saiatu eta gero, Europako hiriburu berde izatea lortu zuen, besteak beste, honako lorpen hauei esker: eguzki-energiak hiriko kontsumoaren % 10 hartzea, 6 urtean ur-kontsumoa % 20 gutxitzea eta hondakinen birziklatze-tasa % 67an kokatzea.\nLisboak, 2020ko hiriburu berdea, bere prestakuntza-lanak eta etorkizuneko erronkak partekatu ditu. Erronka horien ardatza hiria goitik behera eraldatzea da, udalerri osora zabalduko den azpiegitura berdeen sarearen bidez; beti ere, hiritarrentzat onuragarriagoak izango den espazio publikoak lortzeko. Portugalgo hiriburuan aholkulari lanetan ari den Duarte D´Araujo-k azaldu du proiektu horren garrantzia kanpoaldeko berdea baino askoz sakonagoa dela, “gizarteratzea, herritarren partaidetza eta klima-aldaketari egokitzeko neurriak ere sustatzen dituen ekimena da eta”. Lisboako ordezkariek hango hiri espazioetan gertatu den eraldaketa ikusgarria erakutsi dute, eta, horrez gain, ura berrabiltzeari loturiko proiektu batekiko egin duten konpromiso irmoa ere aipatu dute; iberiar penintsulan gero eta latzagoa den euri eskasiaren ondorio argia.\nAzkenik, Gasteizen txanda izan da. Hasteko, 2012an Green Capital izatera eraman zuen bideoa erakutsi die parte-hartzaileei eta, gero, ordutik egin diren aurrerapenen berri eman die, mugikortasun iraunkorra eta eraztun berdea ardatz hartuta; izan ere, ibilgailu pribatuen erabileran gertatu den murrizketa nabarmena handienetarikoa da Europan, % 10 murriztu baititu garraioak sorturiko berotegi-efektuko gasak 2013az geroztik. Erantzun berdea, berriz, kanpoaldetik barnealdera ekarri da, hala, azpiegitura berde hori hirigunean ere sartzeko. IGIko Iraunkortasunerako Informazio eta Berrikuntza Arloko buru den Juan Carlos Escuderok azpimarratu du hiri berde bat eraikitzeko bidean berebiziko garrantzia duela hiritarrekiko kontsentsuak eta eraikuntza partekatuak, eta nabarmendu du Green Capitalen eta Michelin Hirien sareek egiten duten lana ezinbestekoa dela, etorkizun iraunkorrago bat sortze aldera, esperientziak partekatzeko eta elkarlanean aritzeko topaguneak sortzeko.\nGaikako bisitak eta alkateen arteko topaketa\nHiri berdeen mahai-inguruaren ostean, konferentziakideek gure hiriko zenbait proiektu eta ekimen bisitatu dituzte: Arabako Teknologia Parkea, Eraztun Berdea, Mugikortasun Iraunkorrerako Plana, eta birgaikuntza energetikoaren eredu diren Europa jauregia, Koroatzearen auzoko SmartEnCity proiektua eta Zaramagako eraikin batzuk. Ibaiondo eta Zabalganeko gizarte-etxeetan zehar ere ibili dira.\nGaur arratsaldean, parte-hartzaileek gaika antolatutako lantegiak egiten dituzten bitartean, sarea osatzen duten hirietako alkateek lan-saio bat egingo dute Europa jauregian. Horren asmoa herrien artean lankidetza- eta eraikuntza-politika komunak bultzatzea da, gero eta iraunkorrago bihurtzeko. Gasteizko alkate Gorka Urtaran izango da bilera horren buru eta, besteak beste, Oviedo, Clermont-Ferrand, Pirot (Serbia), Cuneo (Italia) eta Anderson (AEB) hirietako udalburuak izango ditu mahaikide.\nPrentsa deialdia (2019-03-29)\nKategoriak: Deialdiak — Komunikazio Zerbitzua / Servicio de Comunicación — 28 martxoa 2019 17:00\n– Michelin Hirien Nazioarteko Sarearen II. Biltzarraren amaiera-ekitaldia\nParte-hartzailea: Gorka Urtaran, Gasteizko alkatea\nEguna: martxoak 29, ostirala.\nLekua: Francisco de Vitoria entzunaretoa. Europa biltzar jauregia.\nGazteak ingurumen arloko gaien inguruan sentsibilizatzeko ihes-gelak bihar zabalduko ditu ateak Andre Maria Zuriaren plazan\nKategoriak: Prentsa oharrak — Etiketak: “Ecobox” kanpaina — Komunikazio Zerbitzua / Servicio de Comunicación — 14:04\nIngurumen arloko gaien inguruan sentsibilizatzeko ihes-gelak Ecobox du izena, 14 eta 30 urte bitarteko gazteei zuzenduta dago eta Andre Maria Zuriaren plazan kokatu dute.\nIraunkortasunari loturiko ekimen horrek Gasteizko Udalaren IV. Gazte Planean du jatorria; izan ere, plan horren jarduera-ildoetako bat gazteak klima aldaketaren ondorioen inguruan kontzientziatzea eta hari lokalki zein globalki aurre egiteko eta egokitzeko metodoen berri ematea da.\nIhes-gelaren barruan gainditu beharreko proben eta asmakizunen xedea gazteek murrizteko, berrerabiltzeko, birziklatzeko eta era arduratsuan kontsumitzeko ohiturak ezagutzea eta haiei mugikortasun iraunkorra, energia-eraginkortasuna eta elikadura lokalaren eta ekologikoaren berri ematea dira, besteak beste.\nMartxoaren 29tik apirilaren 4ra bitartean egongo da zabalik, 17:00etatik 20:00etara, eta larunbatean eta igandean, 11:00etatik 15:00etara ere bai.\nLeku guztiak beteta daude, kanpainaren Instagram, Facebook eta Twitter-eko profiletan izena emateko epeak zabaldu bezain laster agortu egin baitziren. Hala ere, ekimen honi buruzko informazioa lortu nahi dutenek, sare sozial horietako batera jo eta ecoboxvitoria izeneko profilean aurkituko dute.\nUdalak Aretxabaletako Nuñez eraikina eraisteari ekin dio\nKategoriak: Prentsa oharrak — Etiketak: Akate Gorka Urtaran — Komunikazio Zerbitzua / Servicio de Comunicación — 14:01\nUdalak Aretxabaletako Nuñez eraikina botatzeari ekin dio, Gasteizko auzo horretako bizilagunek denbora luzez egindako eraispen-eskariei erantzuteko.\nGorka Urtaran alkatea eraispen-lanak ikustera hurbildu da gaur goizean. Lázaro y Orizon enpresari adjudikatutako obrak 46.572 euroko (+ BEZa) aurrekontua eta bost asteko epea eman zaizkio.\nZenbait bloketako biztanleak etxe modernoagoetara joan dira bizitzera, askotan, ordezko bizitokia emateko programei esker, eta ondorioz, eraikin horiek guztiak hutsik geratu dira.\nAlkateak auzokoei agindu zien zenbait jarduketa egingo zirela, eta horien artean zegoen eraikin hori eraistea, segurtasun eza sortzeaz gain, legez kanpoko okupen jomuga bihur baitzitzakeen.\nBere bisitaldian alkateak berriro aipatu du inguruko beste puntu batzuetan ere jardungo dutela eta okupazioen aurkako prebentzio neurriak hartuko dituztela. Horren ildotik gogorarazi du Bustaldeako blokeak Eusko Jaurlaritzari lagatzeko proiektu bat itundu zela hutsik zauden etxebizitza horiei erabilera emateko. Orobat, oroitarazi du hutsik dauden beste eraikin batzuetako jabeekin ere gestioak egingo direla, sarbideak zigilatu eta legez kanpoko okupazioak ekiditeko. Horrez gain, Gorka Urtaranek berriro mahaigaineratu du Udala bere etxebizitzaren bat Kontseiluari lagatzeko prest legokeela, auzokoek kudea dezaten.\nGizarte Politiken Sailak telelaguntza-zerbitzu baten iruzurrezko salmentaz ohartarazi du\nKategoriak: Prentsa oharrak — Etiketak: Telelaguntza-zerbitzu — Komunikazio Zerbitzua / Servicio de Comunicación — 13:25\nGizarte Politiken eta Osasun Publikoaren Sailak gaur ohartarazi duenez, hirian iruzurrezko salmenta gertatzen ari da telelaguntza-zerbitzu publikoarekin lotuta.\nSailak jakin duenez, enpresa bat adinekoentzako telelaguntza-zerbitzu pribatua eskaintzen ari da telefonoz, euskal administrazioak emandako zerbitzu publikoa dela iradokiz, hala ez bada ere.\nErabiltzaileak lehenengo fakturak (40-50 € hilean) jasotzen dituenean antzematen da iruzurra.\nGizarte Politiken Sailak gogorarazten du telelaguntza-zerbitzu publikoa —betiON izenekoa— Eusko Jaurlaritzak kudeatuko baliabidea dela, eta hori tramitatzeko bide ofiziala ez dela telefono bidezkoa; interesdunek eskabidea aurkeztu behar dute Zuzenean zerbitzuko bulegoetan, Ramiro Maeztu kaleko 10.ean.\nBeraz, horrelako eskaintzarik ez onartzeko gomendatzen du. Dagoeneko zerbitzua kontratatu duten pertsonei gogorarazten die 14 eguneko epea dutela atzera egiteko eskubideaz baliatzeko, kontratuak hori adierazten badu. Kontratuak eperik adierazten ez badu, berriz, urtebeteko epea izango dute atzera egin ahal izateko.\nSaint-Martin lizeoko ikasle eta irakasleen harrera, Gasteizko Korazonisten ikastetxearekin trukea egiten ari baitira\nKategoriak: Fotonotizia — Komunikazio Zerbitzua / Servicio de Comunicación — 12:58\nGasteizko Udalak harrera egin die gaur Frantziako Saint-Martin lizeoko ikasle eta irakasleei, Gasteizko Korazonisten ikastetxearekin trukea egiten ari baitira Kultur Trukeen programaren barruan.\nHezkuntza, Kultura eta Kirol zinegotzi Estíbaliz Cantok eta udal korporazioko talde politikoen ordezkariek hartu dute parte topaketa horretan, udaletxeko harrera aretoan.\nHiru pertsona zauritu dira istripuetan\nKategoriak: Udaltzaingoaren eta suhiltzaileen jakinarazpenak — Etiketak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 12:19\nHiru pertsona –bi emakume eta gizonezko bat– zaurituta geratu ziren atzo trafiko-istripuetan.\nLehen istripuaren nondik norakoak ikertzen ari da argiketa-talde bat; istripu horretan, Herrandarren kalean izandako harrapaketa batean, furgoneta bat eta oinezko bat nahastuta egon dira. 86 urteko emakumea oinezkoentzako pasabide batetik gurutzatzen ari zen errepidea, eta une horretan atzeraka egiten ari zen furgoneta batek kolpe bat eman zion. Emakumea Santiago Ospitalera eraman zuten.\nGaztelako Atea kalean izandako beste istripu baten nondik norakoak ere ikertzen ari dira. 43 urteko emakume batek, TUVISA konpainiako herri barruko autobus batean bidaiari gisa zihoala, kolpe bat jasan zuen autobus-gidariak balazta bortizki zanpatu ondoren. Anbulantzian eraman zuten Txagorritxu Ospitalera.\nArratsaldeko lehen orduan beste istripu bat gertatu zen auto baten eta motozikleta baten arteko talkaren ondorioz, Lasarteko Atea eta Maite Zuñiga kaleen biribilgunean. Talka horren ondorioz, motoa gidatzen ari zen 52 urteko gizonezkoak autoaren haizetakoaren aurka jo eta errepidera erori zen. Ez zuen ospitalera anbulantzia batean joan nahi izan eta adierazi zuen bere kabuz joango zela oinez osasun-zentro batera.\nUdaltzainek beste 11 trafiko-istriputan esku hartu zuten atzo, nahiz ez zen inor zauritu eta ez zen inor ikertu bide-segurtasunaren aurkako delituak egiteagatik. Horrez gain, 21 salaketa izapidetu eta polizia judizialaren 8 jarduera egin zituzten.\nSutea sukalde batean\nNafarroako Errege-erreginen kaleko etxebizitza bateko sukaldean piztutako sutea itzaltzen esku hartu behar izan zuten atzo suhiltzaileek. SPEISeko lantaldeek itzali zuten sutea barrualdetik, sua etxebizitzaren gainerako geletara zabaldu zedila eragotziz. Gero, eskailera egurastu zuten, eta ez zen beharrezkoa izan eraikinetik jendea ateraraztea.\n(Dossierrarekin egunaratua) Urtaranen Gobernuak Salburuko banbu-parterreen lekuan soropila jartzeko kontratua esleitu du\nKategoriak: Prentsa oharrak — Etiketak: Alcalde Gorka Urtaran, Alkate Gorka Urtaran, Salburua auzoa — Komunikazio Zerbitzua / Servicio de Comunicación — 09:50\nSalburua auzoko zenbait banbu-parterreren lekuan soropila jarriko du Udalak, eta bideak egingo ditu beste batzuetan, garbiketa errazteko. Auzotarrek eskatutako esku-hartzea da. Espazio sarri horiek desagerraraztea da proiektuaren azken helburua, ingurune horretako mantentze-lanak errazago gerta daitezen. Izan ere, karraskari txikiak ikusi izan dira bertan. Gaur goizean bertan esleitu dio Enviser enpresari Tokiko Gobernu Batzarrak lan horiek egiteko kontratua, 188.288,48 euroko inbertsioarekin.\n“Hogeita hiru lekutan jarriko da soropila banbuaren ordez. Beste hemeretzi lekutan, berriz, bide txikiak egingo dira parterreen barruan. Inguru hori hobetu egingo da, esku-hartze honi esker. Bizilagunek orain dela denbora asko eskatutako ekimena da. Orain behar bezalako erantzuna emango diegu”, azaldu du Gorka Urtaran alkateak.\nZehazki, Berlingo ibilbidean, Viena kalean, Atenas ibilbidean eta Estrasburgo ibilbidean egingo dira Hiri Paisaiaren Atalak diseinatutako lan horiek. Azken horretan, hogeita hiru parterre daude, eta belarra jarriko da haien ordez. Aurrekoetan, funtsean, zatitu egingo dira espazioak, eta 1,2 metro zabaleko bideak egingo, mantentze-lanak errazte aldera. Berlingo ibilbideko sei parterretan esku hartuko da, Viena kaleko bostetan eta Atenas ibilbideko zortzitan.\nEstrasburgo ibilbideko lanak gauzatzeko epea bi hilabetekoa izango da. Gainerako lanak egiteko epea, berriz, hiru hilabetekoa.\nAutobus geltokiak markak hautsiz bete ditu lau urte\nKategoriak: Prentsa oharrak — Etiketak: Autobus Geltokia — Komunikazio Zerbitzua / Servicio de Comunicación — 08:46\n% 0,98 igo da azken urtean garraiatutako pertsonen kopurua\nInauguratu zenetik 10.900.562 erabilpen izan ditu\nGasteizko autobus geltokiak laugarren urteurrena bete zuen martxoaren 16an, eta oraingoan ere gora egin garraiatutako pertsona-kopuruak. Azken hamabi hilabeteetako emaitzei dagokienean, 2.828.637 bidaiari izan ditu, eta hirugarren jarduera-urtean baino 27.547 erabilpen gehiago; beraz, % 0,98ko igoera gertatu da. Garraiatutako pertsona-kopuruak gora egin duen era berean, ibilgailuen sarrera eta irteerek ere gorakada izan dute: 289.453 izan dira azken urtean, eta aurrekoan, aldiz, 185.901; ia %2ko igo dira, hortaz.\nXehetasunei erreparatuta, azken urtean 100 km baino gehiagoko bidaiak egiten dituzten autobusen mugimenduan gertatu den igoera da nabarmenena (% 3ko igoera bidaiarietan eta % 4koa autobusen bidaietan). Bestalde, azpimarratzekoa da aldiriko lineen berregituratzearen ondorioz 20 km baino gutxiagoko distantzietan egon den jaitsiera, bai erabiltzaileei bai autobusen bidaiei dagokienean. Aldaketa horrek 50 km-ra arteko ibilbideetan gorakada gertatzea ere ekarri du, nola autobusen bidaietan hala bidaiarietan.\nIbilbide turistikoetan gertatutako beheraka distortsionatua da; izan ere, Deportivo Alavés kopako finalera heldu izanak mugimendua nabarmen igo zuen hirugarren urtean. Edonola ere, garraio turistikoak joranzko joerari eutsiko diolako zantzuak daude, laugarren urteko kopuruek bigarrenekoak gainditzen baitituzte, bai bidaiariei bai autobusen bidaiei dagokienez.\nBidaiei hileka begiratuz gero, otsaila eta urria mugimendu handieneko hil gisa sendotu dira, eta otsaileko gorakada bereziki handia izan da (414.198 pertsona izan ziren lehen urtean, 452.963 laugarrenean). Asteko egunei erreparatuta, ostiralak bidaiari gehieneko egunaren postuari eutsi dio laugarren urte honetan, batez besteko 9.500 erabiltzailerekin.\nBada laugarren urtean gorakada izan duen beste zerbitzu bat: autobus geltokiko aparkalekua. Urteka aztertuta, 2017an 44.238 aldiz erabili zen eta 2018an 55.498 aldiz; hori bai, kopuru horiek barne hartzen dituzte Txagorritxu ospitaleko parkingeko lanak zirela eta geltokiko aparkalekua doakoa zenean egindako erabilpenak –2017ko apiriletik 2018ko ekainera arte iraun zuen aldi horrek–. Azpimarratzekoa da, doako alditik kanpo, 2019ko urtarrila eta otsaila izan direla azpiegitura hori martxan dagoenetik okupazio-maila handiena izan duten hilak.\nAzkenik, kontsigna-zerbitzuaren erabilera egonkortu egin da: 2017an 3.317 erabilpen izan zituzten, eta 2018an, berriz, 3.255.\n« Hurrengoak — Aurrekoak »


Iritziak eta artikuluak – 2 orrialdea – Blagan\nArgitaratze-data 2018-02-28 2018-02-28 Kategoriak Iritziak eta artikuluakUtzi iruzkina Zein motatako euskalduna zara? bidalketan\n2018an sartu berri gara eta une aproposa iruditu zait Blaganen ibilbideari errepasotxoa emateko. Bi urte dira Blagan Euskara Elkartea sortu zela; beraz, oraindik ibilbide laburra da gurea, baina uste dut hasia dela poliki-poliki bere fruituak ematen.\nElkartearen lehen eginkizunetako bat kontzientziazioa da: Hondarribian, euskaldunok gehiengoa izanda ere, euskaraz bizitzeko oraindik asko falta den kontzientzia; izatez herri euskalduna garen arren, batez ere erdaraz bizi den herria garen kontzientzia.\nManifestazio-kale jira Blagan egunean, “Itxeki euskarari” lelopean.\nEta horretarako lehen pausoa, elkartearen beraren sorrera izan zen, Hondarribian euskararen etorkizunarekin arduratuta zegoen jendea biltzeko eta elkar ezagutzeko balio izan baitzuen. Hasiera horietan 35 bat lagun elkartu ziren, eta herrian kontzientzia hori zabaltzeko lanean hasi.\nHorrela egin dira ordutik hainbat ekimen: Blagan elkartearen aurkezpen-ekitaldia bera 2016ko ekainean, 2017an ospatutako Blagan eguna eta Euskara Nazioarteko Egunean (abenduaren 3an) aurkeztutako mosaiko erraldoia, baita Hondarribia aldizkarian hilero betetzen dugun atal hau berau ere.\nEz nuke jakingo esaten ekimen horiekin bi urte eskas hauetan lortutakoa asko ala gutxi den, baina, nire uste apalean, begibistakoa da zerbait lortu lortu dugula. Datuak ikustea baino ez dago: aurkezpen-ekitaldian bertan Itsas-etxea bera ia osorik bete genuen, 300 bat lagun bilduz (eta kamiseta pila salduz ere!); Blagan egunean ere, nahiz eta eguraldia etsai izan genuen, aurreikuspen guztiak gainditu ziren “Itxeki euskarari” lelopean egindako manifestazioan, bazkari herrikoian eta ondorengo jai giroan bildutako jendearekin; eta zer esanik ez mosaiko erraldoiarekin, non, euskararen aldeko atxikimendua adierazteko herritarren 500 argazki lortzeko erronka jarri bagenuen ere, 700 baino gehiago lortu genituen.\nGainera, herritarren parte hartzea lortzeaz gain, Udalean ere zerbait mugitzea lortu dugula esango nuke. Eta horren erakusgarri dira, besteak beste: gure herriko errealitatea zein den ezagutzeko, Soziolinguistika Klusterrak Udalaren eskariz euskararen erabilerari buruzko ikerketa bat egin izana (zeina Blagan elkartearen lehen eskaeretako bat izan zen); edota mosaiko erraldoiaren kanpainarekin Hondarribiko udalak bat egin, eta abenduko ekitaldia egiten lagundu izana.\nHori guztia dela eta, uste dut Blaganek lortu duela bi urte hauetan herritarren artean, baita Udalean ere, euskararen gaia mahai gainean jartzea: Blaganek bere lekutxoa egin du (eta egiten ari da) herrian, jendea mugitzeko gaitasuna erakutsi du behin baino gehiagotan, bazkide kopurua bera ere ia hirukoiztu egin du bi urte hauetan, Udalak hainbat ekimenetan parte hartzea eragin du…\nMartxel Mariskalen “Azken zakatzak” poema liburuaren aurkezpena, jendez beteta.\nJakina, egindakoa baina askoz gehiago da egiteko dagoena, eta baliteke bi urte hauetan gehiago lor zitekeela ere. Baina, behintzat, urak mugitzea lortu dugu eta horixe da gauzak aldatzen hasteko lehenbiziko eta ezinbesteko pausoa: ohartzea Hondarribiaren etorkizuna euskaraz izatea nahi badugu, ez dela berez etorriko eta horretarako guztiok, bakoitzak beretik eta ahal duenetik, lan egin beharko dugula.\nKontzientziak astintzeaz gain, elkartearen beste eginkizunetako bat da euskaraz bizi nahi dugunontzat esparruak irabaztea, euskaraz normaltasunez bizi gaitezkeen une eta tokiak gero eta ugariagoak izatea, alegia. Eta horri ere ekin genion: mendi irteerak, bakarrizketa saioak, liburu aurkezpenak…\nHala ere, argi dago guk eskaintzen duguna ez dela asko, baina egia ere bada gehiena ez dagoela gure esku. Gure herriko aisialdia euskaraz izatea hondarribiar guztien kontua da: kiroldegia, kirol eta kultur elkarteak, dendak, tabernak, Udala… Eta gure eginkizuna akuilatzea da, guztiok norabide berean joan gaitezen eta hondarribiarrok denbora librea euskaraz gozatzeko aukera zabalagoa izan dezagun bultzatzea, baita horretan besteen bidelagun izatea ere.\nHorretarako, gainerako eragileekin (elkarte, Udal eta, oro har, herritarrekin) elkarlana ezinbestekoa da, eta dagoeneko izan dira halakoak. Espero dut datozen urteetan horren fruituak era agerikoagoan sumatzen hastea.\nAbenduko mendi irteerako une bat, Artikutzan.\nAzkenik, nik esango nuke aurrera begira ditugun erronkak, orain arteko bideari jarraituz, honakoak direla: herritarron kontzientziazioan sakontzea eta aktibazioan eragitea, eta euskararentzat (azken batean, euskaraz bizi nahi dugunontzat) esparru gehiago eta esanguratsuagoak irabaztea. Eta uste dut 2018a urte garrantzitsua izan daitekeela bi arlo horietan aurrerapauso garrantzitsuak egiteko. Izan ere, aurten anbizio handiko ekimenak jarriko dira martxan gure herrian, baina berauek, Udalaren gidaritzapean aurrera eramango badira ere (eta datu hau garrantzitsua bada ere), arrakastatsuak izatekotan, herritar guztion inplikazioa eta parte hartzea eskatuko dute.\nBata, Euskaraldia. Euskal Herri osoan egingo den ekimena da, urtearen bukaera aldean egingo dena (abenduaren 3an amaituko da) eta honako hau duena helburu: ahalik eta jende gehien 11 egunez euskara hutsez bizitzea Euskal Herri osoan. Esan bezala, Hondarribian ere helduko zaio erronkari eta, Udalaz eta Blaganez gain, herritar eta eragile guztien inplikazioa exijituko duenez, euskararen aldeko kontzientziazioan eta euskaldunon aktibazioan bultzada erabakiorra izan daiteke.\nBestea, Euskararen Aholku Batzordea. 2018an Udalak aholku batzorde hau martxan jartzeko asmoa du, eta haren helburua da herriko elkarte eta erakunde nagusien (Udalaren, merkatarien, ostalarien, elkarteen, kirol taldeen, kiroldegiaren, ikastetxeen…) parte hartzearekin euskararen normalizaziorako plan estrategiko bat diseinatzea, guztiok norabide berean arraun egin dezagun. Dudarik gabe, parte hartze zabala lortu eta bertan adostutakoa betetzen bada, honek euskaraz bizi ahal izateko esparru asko eta herrian garrantzitsuak direnak irabazteko aukera paregabea eskainiko du.\nMosaiko erraldoia, herritarrek bidalitako argazkiekin osatua.\nBeraz, ikus dezakezuenez, xume-xume eta urratsez urrats bada ere, azken bi urteetan lortu dugu urak harrotzea, eta aurtengoa jauzi handia bilaka daiteke euskararen etorkizunarentzat gure herrian.\nOngi etorri zu ere!\nNoski, aipatutako guztiak ez du esan nahi, erronka nagusi horietaz gain, ez garela bestelako gauzetan arituko. Hemen jarraituko dugu, gure ahalmenaren arabera, zuen kontzientziak astintzen, kultur ekintzak eta jaiak antolatzen, aldarrikapenak egiten eta, batez ere, euskaraz bizitzen eta gozatzen ahalegintzen.\nEta, horretarako, zuen guztion parte hartzea ongi etorria izango da, elkarrekin gehiago lor dezakegulako, denok beharrezkoak zaretelako, guztiok batera gehiago gozatuko dugulako.\nHondarribia aldizkarian 2018ko urtarrilean argitaratua\nArgitaratze-data 2018-01-24 Kategoriak Iritziak eta artikuluakUtzi iruzkina Atzera begira, aurrera egiteko bidalketan\nArgitaratze-data 2017-10-05 Kategoriak Iritziak eta artikuluakUtzi iruzkina Oporren bueltan bidalketan\nArgitaratze-data 2017-07-29 Kategoriak Iritziak eta artikuluakUtzi iruzkina IRLANDA, KATALUNIA ETA TURISTAK bidalketan\nGUGAN BEGO ENRIKE LEKUONA EUSKALTZALE MAITAGARRIA\nJoan den azaroan Blaganek antolatutako hilabeteroko mendi irteeran Amaiurren izan ginen. Bertan, Enrike Lekuonak bisita gidatu ederra eskaini zigun.\nAsteazkenean Enrike utzi egin gintuen eta lerro xume hauen bidez euskal kulturgintzan egindako lan guztiarengatik eta emandako guztiarengatik gure esker ona adierazi nahi dugu.\nHemen duzue Blagankidea den Xabier Isasik Enrikeren omenez idatzi duen testua : https://zuzeu.eus/euskal-herria/enrike-lekuona/\n“Gugan bego Enrike Lekuona euskaltzale maitagarria”\nArgitaratze-data 2017-07-15 Kategoriak Iritziak eta artikuluakUtzi iruzkina GUGAN BEGO ENRIKE LEKUONA EUSKALTZALE MAITAGARRIA bidalketan


Judith Uriarte Pablo Gorostiagaren bikotekidea hil da, presoak bisitan joateko aukerarik gabe | Euskal Herria | Berria\nJudith Uriarte Pablo Gorostiagaren bikotekidea hil da, presoak bisitan joateko aukerarik gabe\nGaixotasun baten ondorioz hil da Uriarte. Ostegunean eman zioten Gorostiagari bikotekidea bisitatzeko baimena, baina ez zuten presoa Euskal Herriratu.\nGorostiaga, ezkerrean, artxiboko irudi batean. / Jon Urbe/ARP\n2013ko irailak 3 14:54\nPablo Gorostiaga Herrera de La Manchako (Espainia) espetxean dago preso, eta 71 urte ditu. 18/98 sumarioan zigortu zuten, Egin egunkariarekiko lotura zuela eta. Bederazi urteko espetxe zigorra ezarri zioten.\nJudith Uriarte, haren bikotekidea, gaixo zegoen, eta ezin zuen espetxerainoko bidea egin. Urtebete baino gehiago zeramaten elkar ikusi gabe. Ostegunean Espainiako Estatuko Espetxeetako Zuzendaritzak eman zion Gorostiagari bikotekideari bisitan joateko baimena, baina presoa Euskal Herriratu baino lehen hil da Uriarte. Etxerat-ek jakitera eman duenez, Gorostiaga atzo atera zuten Herrerako espetxetik, eta momentu honetan Ocañakoan dago.\nLaudion ezaguna zen Uriarte, hainbat ekimenetan hartu baitzuen parte.\nEtxerat-ek salatu duenez, Espetxeetako Zuzendaritzak “beste behin” erakutsi du euskal presoekiko eta beraien senideekiko “krudelkeria eta ankerkeria”, “doako sufrimendua gehituz, berez oso mingarriak diren egoerei”. Era berean, euskal presoen eskubideen alde Uriartek egindako “lan nekaezina” gogoratu du, eta babesa agertu dio bere familiari.\nAsier Aginako presoaren bi senide zauritu dira, bisitan zihoazela istripua izanda


2019ko martxoaren 20a, asteazkena | Ordua Euskal Herrian 16:21:23\nBat egin dute Kukai dantza taldeak eta Tanttaka antzerki taldeak hirugarren aldiz. 1937 eta Otehitzari biraka ikuskizunen ostean Hnuy illa... iritsi berri da agertokietara, Joseba Sarrionandiaren poemak oinarri dituen ikuskizuna.\nLaguntzaile faltarik ez\nIkuskizunak lan talde garrantzitsua izan du eskura, hasierako intuizioei forma emateko. Besteak beste, musika Iñaki Salvadorrek sortu du, eta eszenografia berriz, Fernando Bernuesek; offeko ahotsetan Mikel Laboa eta Ruper Ordorikaren kolaborazioa izan dute. Mireia Gabilondok azaldu du oraingo honetan garbi zeukatela hitza sartu nahi zutela. “Modurik onena grabatzea da, bestela zuzenean egin behar duzu eta dantzan ari diren bitartean hitz egitea zaila da. Garbi izan nuen hasieratik batzuk kantu bihurtu nahi nituela eta beste batzuek azpian musika izango zutela”.


Oraindik ere aukera dago konposta ikastaroa jasotzeko; interesatuek udaletxera jo behar dute - Elgeta - Goiena.eus\nOraindik ere aukera dago konposta ikastaroa jasotzeko; interesatuek udaletxera jo behar dute\nLarraitz Zeberio Lekuona 2013-05-31 15:33\nUdalak antolatuta astelehenean egin zuen ikastaroa Elgeta Zero Zabor taldeak.\nAutokonposta egiteko izena eman zuten herritarrek astelehenean jaso zuten Udalak antolatutako ikastaroa. Elgeta Zero Zabor taldeko kideek egin zituzten irakasle lanak. Besteak beste, konpostagailua nola erabili eta hondakin organikoak nola kudeatu ikasi zuten herritarrek. Ikastaroa amaitu ondoren parte hartzaileek ikusi ahal izan zuten Elgeta Zero Zaborreko taldekide batzuk konposta nola egiten duten.\nKonpostagailuak banatu zituen Udalak, eta ikastaroan egon zirenek konposta egiten hastearekin batera hobariak eskatu ahal izango dituzte zaborraren tasan. Udalak eman duen datuaren arabera asteleheneko ikastaroan parte hartu zuten herritarrak kontatan hartuta honezkero 50 familiak dihardute Elgetan hondakin organikoa kudeatzen.\nIkastaro gehiago etorkizunean\nElgeta Zero Zaborretik jakinarazi dute taldeak osatuz gero ikastaro gehiago egingo direla aurrerantzean. "Beste behin ere, etxeko hondakin organikoak modu arduratsuan kudeatzeko, autokonposta nahiz auzokonposta egitera animatu nahi ditugu elgetarrak", adierazi dute. Ikastaroa jaso eta hobaria eskatu ahal izateko, izena ematea beharrezkoa dela gogorarazi dute. Interesatuek udaletxera jo behar dute.\nJakinarazi dute baita ere ikastaro berriak antolatuko direla auzokonposta egin nahi dutenendako konpostaguneak martxan jarri ahala.\nAzkenik, Elgeta Zero Zabor taldetik eskerrak eta zorionak eman dizkiete asteleheneko ikastaroan egon zirenei, auzokonposta egiteko izena emana dutenei, eta Mundumob jaialdian parte hartu zuten guztiei.


Lineako arropa denda dotorea: modako emakumeentzako galtza motzak\nTide Marble Emakumeen Erdi Mailako Yoga Galtzak\nErregularra prezioa $ 42.06 $ 49.99 Salmenta prezioa Save $ 7.93\nTxirrindularitzako elastikoa Poltsiko luzeko galtza motzak Lehorketa bizkoko Leggings Kirola\nErregularra prezioa $ 30.38 batetik $ 35.99 Salmenta prezioa Save $ 5.61\nLihozko galtza motzak paperezko poltsarekin\nErregularra prezioa $ 21.60 $ 25.99 Salmenta prezioa Save $ 4.39\nNESKA Seaside Runner Bamboo Shorts, Desert Rose-n\nGIRL Seaside Runner Bamboo Shorts, Itsas Urdinez\nAurrealdeko gorbata W / banda elastikoa praka motzak\nErregularra prezioa $ 16.99 $ 19.99 Salmenta prezioa Save $ 3.00\nTwill Gerriko Alboetako Poltsiko Zama Kotoizko Galtza Laburrak\nGerri altuko botoiaren xehetasuna bildutako ehundutako praka motzak\nIzpilikuzko zirkuludun estanpatu akordeoi finak errezelatutako galtzamotzak\nErregularra prezioa $ 15.79 $ 18.99 Salmenta prezioa Save $ 3.20\nGeruza bikoitzeko moda galtzamotzak zehatzak urrezko belarritakoarekin alboan\nErregularra prezioa $ 46.80 $ 55.99 Salmenta prezioa Save $ 9.19\nAurrealdeko zirrikitu-behealdea W / poltsikoa eta gerriko praka motzak\nGoi mailako gerrialdeko galtza motzak\nErregularra prezioa $ 44.40 $ 52.99 Salmenta prezioa Save $ 8.59\nGerrialde altuko gimnasioko galtza motzak Emakumea Skinny Sport galtzak Fitness Yoga\nErregularra prezioa $ 28.76 $ 34.99 Salmenta prezioa Save $ 6.23\nGerriko gorbata Y / d marradun galtza motzak\nMalibu Seamless Active Activewear galtzamotzak - Grisa\nErregularra prezioa $ 26.50 $ 31.99 Salmenta prezioa Save $ 5.49\nBotoiaren fitxa igoera handiko paperezko galtzamotzak\nErregularra prezioa $ 20.40 $ 23.99 Salmenta prezioa Save $ 3.59\nEmakumeen garbiketa arineko herrialdeko mozteko galtzak\nErregularra prezioa $ 44.98 $ 53.99 Salmenta prezioa Save $ 9.01\nCotton Tribal Boho galtzamotzak Hippie galtzamotzak ijitoa\nErregularra prezioa $ 29.99 $ 35.99 Salmenta prezioa Save $ 6.00\nErregularra prezioa Salmenta prezioa $ 42.06 $ 49.99 Save $ 7.93\n3B Marea Marmola\nErregularra prezioa Salmenta prezioa $ 30.72 $ 36.99 Save $ 6.27\nTxirrindularitza elastikoa Poltsiko luzeko galtza motzak Lehorketa bizkorra Leggings Kirola Emakumea Fitness Yoga Eskalada galtzamotzak Kirol arropa Emakumea\nModel zenbakia: film laburrak\nErregularra prezioa Salmenta prezioa $ 21.60 $ 25.99 Save $ 4.39\nPAPEREZKO POLTSA LIHOZKO GALTZA LABURRAKIN\nArrantza% 41% 30 Rayoa% 23 Poliesterra% 6 Kotoia\n- Oihala: Banbu oihal luzagarria\n- Osaera:% 100 banbu oihal luzagarria.\n- Ehunaren pisua: 150 g\n- Sentimendua: banbu natural arina eta leuna\nErregularra prezioa Salmenta prezioa $ 16.99 $ 19.99 Save $ 3.00\nAURREALDEKO GORBATA BANDA ELASTIKOAREKIN GALTZA MOTZAK\nSARGAZKO ALBOKO POLTSIKODUN KARGO KOTOIZKO GALTZA MOTZA\nGERRIKO BOTOIAREN XEHETASUNA GALTZAK MOTZ EGINDAKO EHUNEZ\n% 75 Rayon% 21 Nylon 4% Spandex\nErregularra prezioa Salmenta prezioa $ 15.79 $ 18.99 Save $ 3.20\nIzpilikua, laburra, luzera txikia, jertsea, larrua, udako jantziak, oihal plisuduna, zirkuludun eredua, gerrialdeko estalki luzea, arrunta, erosoa.\n% 90 Rayon% 10 Nylon\nErregularra prezioa Salmenta prezioa $ 46.80 $ 55.99 Save $ 9.19\nBIKOITZEKO MODA XEHETASUN GALTZAMOTZAK ALBOKO URREZKO BELARRIAREKIN\nAURREKO IREKIDURAREKIN POLTSIKO ETA GERRIKO GALTZA MOTZAK\nErregularra prezioa Salmenta prezioa $ 44.40 $ 52.99 Save $ 8.59\n-ALDEKO TULIPA XEHETASUNA\nErregularra prezioa Salmenta prezioa $ 28.76 $ 34.99 Save $ 6.23\nGerrialde altuko gimnasioko galtza motzak Emakumea Kirol-galtza argala Fitness Yoga galtzamotzak Entrenamendurako leggings Emakumezkoen kirol jantziak\nEredua Mota: Gutuna\nAplikazio: Fitness Jogger Galtza motzak Emakumea Goi-mailako galtzak\nProduktuak: Emakumeentzako Yoga Yoga Galtza Erosoak Kirol Jantziak Gerrialde Handiko Push Up Yoga Galtzak\nOraingoan: Yoga, Korrika, Ariketa fisikoa, Fitness, Entrenamendu Shorts\nEstiloa: kirol aisialdia\nStyle1: Luzatu lehorreko praka laburrak\nStyle2: Transpiragarriak diren konpresiozko praka motzak\nStyle3: Gimnasiorako fitness galtzak\nStyle4: Yoga galtza motzak emakumeak\nStyle5: Kirol galtza motzak emakumea\nStyle6: Emakumezkoen praka motzak\nStyle7: Transpiragarria den galtza motzak Emakumea\nStyle9: Yoga praka motzak\nGERRIKO BEGIZTA GORBATA MARRA GALTZAK\n% 65 Poliesterra% 35 Kotoia\nErregularra prezioa Salmenta prezioa $ 26.50 $ 31.99 Save $ 5.49\nGris koloreko Savoy Active Malibu Activewear galtzamotzak formako konpresioa eskaintzen du diseinu dotorearekin. Alboen eta tiranteen kontraste xehetasunarekin, atzealdeko bost puntu zuriekin estilo ukitua ematen dio oinarrizko errutinari. Hartu entrenamenduak barrutik edo kanpora eta izerditzeko prest egon.\n% 95 nylon,% 5 spandex\nKonprimitutako konpresio egokia\nErrendimendua probatu da\nFEMININAREN DISEINUA: Sentitu konfiantza entrenamenduan zehar Savoy Active-ren kirol-euskarri dotorearekin. Estiloak kurbak ematen dizkizu, kiroldegitik eguneroko ekintzetara modu osora zoazen bitartean\nLAGUNTZA ETA MUGIKORTASUNA: Motoziklismoaren diseinuarekin, kirol-euskarri honek mugikortasun osoa ahalbidetzen du. Banda elastiko lodiak ezin hobeto eusten dio gorputzari presiorik gabe.\nDISEINU SINPLEA: Bokalik gabeko estiloarekin, kirol jantzigailuzko jantzigailu hau erraz jantzi eta kentzeko erraza da. Mugikortasun osorako lasterketa erosoak ditu eta banda elastiko koloretsu leuna itxura osagarria eskaintzen du.\nErregularra prezioa Salmenta prezioa $ 20.40 $ 23.99 Save $ 3.59\nPuntuzko galtza motzak paperezko poltsa gerrikoa, igoera altua, botoidun fitxa xehetasunak aurrealdean, aurrealdeko tolesturak eta josturako egitura.\nErregularra prezioa Salmenta prezioa $ 44.98 $ 53.99 Save $ 9.01\nOndo pasa eta jolastu eguna kanpoan Home Run-ekin garbiketa arineko herrialdeko mozteko galtzamotzak. Moda hankak eta poltsiko anitzek desgaiturik eramateko ahalmena handitzen dute eta malgutasun gorena eskaintzen dute. % 100 kotoia eta Denim leuna leuna eta transpiragarria sentitzen dute, airearen etengabeko fluxua bermatzen baitu.\n* Emandako epea gutxi gorabehera 2-3 lanegun.\nErregularra prezioa Salmenta prezioa $ 29.99 $ 35.99 Save $ 6.00\n🌈Emakumezkoak Cotton Tribal Boho galtzamotzak Hippie galtzamotzak ijito galtzamotzak Comfy galtzak Jaialdiko galtzak Yoga galtzak galtzak Jaialdiko arropa\nCotton Boho Hippie Boho galtzamotzak. Gure praka motzak% 100 kotoizko eroso eta kalitate handiko eskuz egindakoak dira. Galtza hauek bikainak dira ariketa fisikoa egiteko, yoga egiteko, naturan edo hondartzan paseatzeko, jaialdietan, familian elkartzeko edo zure etxean lasai egoteko.\n👖Neurriak eta xehetasunak:\nSize Neurri bakarra egokitzen da gehien boho film laburrak\n👉 Ehuna:% 100 kotoi erosoa\nDraw Lokarriko gerriaren elastikoa\n👉Gerria: 26 "-48"\nIpsHips: 50 "arte\n👉Luzera: 20 "Goitik behera\n👉 Tamaina librea Emakumea XS-L\nGaltza motz hauek garbigailuan garbitu daitezke. Jantzi aurretik eskuak lehen aldiz garbitzea gomendatzen dugu galtzak koloreztatzea edo uzkurtzea ekiditeko. Janzteko poltsan sartzea gomendatzen dugu, praken sentimendua eta elastikotasuna babesteko.\nZure artikulua egokitzen ez bada edo gustatzen ez zaizunean jasotzen duzunean itzuli itzultzeko.\nDoako Itzulketa Bidalketa\nArtikulu bat itzuli behar baduzu bueltan AEBetan bidalketa AEBETAN dago.\nFree Bidalketa estandarra AEBetako eskaera guztietan.\nElementu bat itzuli\nHarpidetu eskaintza bereziak, doako opariak eta behin-betiko bizitzan.


Bizkaiko Hitza | Politika Archives - Page 7 of 12 - Bizkaiko Hitza\nmaiatzak 26 | Albisteak, Bizkaia, Gizartea, Politika |\t598\nLehen olatu handia iritsi da »\nmaiatzak 05 | Albisteak, Bizkaia, Politika |\t799\nEskualdeek lekukoa hartu diete gutxika-gutxika Gure Esku Dago-ren olatuari heldu dioten herriei. Bizkaiaren zati handi bat urdinez koloreztatuko da igandean; bereziki, ekialdea. Durangaldeak, Lea Artibaik, Uribe Butroek eta Uribe Kostak galdeketak egingo dituzte. Haiekin batera bustiko dira Orozko eta Zeanuriko herritarrak ere. Guztira, 32 herrik egingo dute euren etorkizuna erabakitzearen aldeko apustua. 128.160 herritarrek dute botoa emateko eskubidea.\nMugarri garrantzitsua izango da etzikoa Gure Esku Dago dinamikarentzat. Herri handi batean egingo dute galdeketetako bat: Durangok ia 30.000 biztanle ditu. Horren jendetsuak izan ez arren, badaude beste herri handi batzuk ere. Hala azaldu du Alex Zenarruzabeitia Bizkaiko arduradunak: “Herri esanguratsuetan sartuko gara: Mungian, Sopelan eta Durangon”.\nBermeo eta Gernika-Lumoko galdeketen ostean datoz maiatzaren 7koak. %26tik gorako parte hartzea izan zen batean, eta %27tik gorakoa bestean. Bi horien antzeko populazio kopurua du Mungiak, esaterako. Konparazioak egitea eta emaitza batzuen arabera beste batzuk aurreikustea zaila da, ordea. “Antzekotasunak izan ditzakete. Hala ere, herri bakoitzak bere iragana eta lan egiteko era propioak dauzka. Oso korapilatsua da”. Populazioa handia baita herri horietan; eta baita pluralagoa ere.\nGure Esku Dago dinamika herritarren mugimendu bat da. Hala ekarri du gogora Zenarruzabeitiak. Beraz, emaitzei dagokienez, ezinezkoa da hauteskunde instituzionalekin konparaziorik egitea. “Guk ez dauzkagu alderdi politikoek dituzten baliabideak. Herritarrak gara herritarrentzat galdeketak antolatzen ditugunak”. Beraz, parte hartzeari buruzko datuak konparatzeko orduan, aurreko urteetan landu dituzten dinamikak hartu behar dira kontuan: giza katea zein estadioetan egin ziren ekimenak, kasurako. “Herri bakoitzak ekimen horietara eraman duen jendearen inguruko konparazioa egin behar da. Alegia, giza katera 500 herritar eraman dituztenei dagokienez, galdeketan 1.000 pertsonak ematea botoa datu ona da. Erakundeek deitutako hauteskundeen emaitzekin egiten diren konparazioak engainua dira. Eta gu ez gara eroriko tranpa horretan”.\n2014an, Etxarri Aranatzen (Nafarroa) eta Arrankudiagan (Bizkaia) izan ziren Euskal Herriaren estatus politikoari buruzko lehen galdeketak. Gure Esku Dago-k erabakitzeko eskubidearen aldeko giza katea egin zuen urte bereko ekainean, Durangotik Iruñera. 2015ean, Baiona, Bilbo, Donostia, Gasteiz eta Iruñeko estadioetan egin zituzten ekitaldiak, 2016ko galdeketak iragartzeko. Eta iaz hasi ziren galdeketak herriz herri egiten. Aitzindaria izan zen Arrankudiaga-Zollo, eta haren atzetik iritsi zen Ispaster. Ekainean egin zuten. Dimak hartu zion lekukoa, joan den azaroan. Martxoaren 19an egin zuten galdeketa Larrabetzun. Eta apirilaren 2an egin zuten Busturialdeko herri gehienek eta Arrigorriagak.\nGainerakoetan bezala, igandean bozkatuko duten herrietan galdeketa antolatzen pasatu dituzte azken hilabeteak. Taldeak sortu, babesak bilatu, erabakitzeko eskubidearekin bat egiten duten herritarren atxikimendua lortu, galderak hitzartu, sinadurak bildu… Prozesu horretan, ahalik eta aniztasun handiena lortzea da Gure Esku Dago-ren erronka handienetako bat.\nBoto aurreratua jada ari dira jasotzen herriotan. Igandean, bozkalekuak 09:00etatik 20:00etara artean egongo dira irekita. Nortasun agiriarekin bozkatu behar da, eta, agirietan botoa ematen den herria bizileku gisa agertzen ez bada, errolda agiria eraman behar da. Espainiako nortasun agiria ez dutenek pasaportea eta errolda agiria aurkeztu behar dituzte.\nEmaitzez harago, lanketa horiek guztiek herrietan utziko dituzten oinarriak dira garrantzitsuenak. “Emaitzei soilik garrantzia eman beharrean, ikusi behar dugu bakoitza, bere errealitatea onartuta, horren araberako lanketa egiten ari dela. Eta lanketa horiek oso onak izaten ari dira. Oso erantzun ona jasotzen ari gara herritarren aldetik zein alderdi politikoetatik edo eragile askotatik. Hori oso garrantzitsua da. Azken emaitza ikusiko dugu; baina egindako lana oso goraipatzekoa da”.\nIa eskualde oso batean egingo dute galdeketa, lehenengoz, Bizkaian »\nmartxoak 31 | Albisteak, Bizkaia, Politika |\t1036\nKanala auzoa da horietako adibide bat. Bertako bizilagun batzuk —itsasadarraren eskuinaldean bizi direnak— Gautegiz Arteagakoak dira. Ezkerraldekoak, berriz, Sukarrietakoak. Sukarrietak ez du egingo galdeketarik; Gautegiz Arteagak, bai. Eta Kanalekoek euren aldetik egingo dute. Eak, Natxituak eta Bedaronak bakoitzak bere aldetik deitu dute galdeketetara, azken biek ez dute-eta Eako parte izan nahi.\nOroimenera ekartzea helburu »\nmartxoak 24 | Albisteak, Asteburuko proposamena, Bizkaia, Gizartea, Politika |\t1165\nHilaren 31n 80 urte beteko dira hegazkin faxistek Durango eta Elorrio bonbardatu zituztela. Durangon ekitaldi sorta antolatu dute eragileek elkarlanean, ordukoak gogora ekartzeko. Gaur, Bartzelona, Kobane eta Durangoko gertakariei buruzko mahai ingurua eskainiko dute.\t- Irakurri gehiago...\nmartxoak 24 | Albisteak, Bizkaia, Gizartea, Politika |\t614\nBultzada, herria mugi dadin »\nmartxoak 17 | Albisteak, Bizkaia, Politika |\t1320\nEsaera zaharraren arabera, dabilen harriak goroldiorik ez. Atsotitzari tiraka dabiltza Larrabetzun: 560 kiloko probarria tiraka herriko plazara eraman zuten joan den igandean herritarrek, 1,5 kilometroz. “Askoren indarrak edozer gauza mugi dezakeela irudikatu nahi genuen”, aitortu du Maiorga Torvisco Larrabetzuko Gure Esku Dago plataformako kideak. Eta harria nola, herria hala. Larrabetzuarrak hautetsontzietara mugitzea dagokie igande honetan, etorkizunaz erabakitzeko galdeketa baitute. Euskal estatu burujabe bateko kide izan gura duzu? galdera erantzutera deitu dituzte 1.585 herritar. “Larrabetzu mugituko dugu igandean”.\nGure Esku Dago-k 2017an Euskal Herrian zehar egingo dituen herri galdeketen lehen olatua da igandekoa. Guztira, 35 herritan jarriko dituzte hautetsontziak; eta horien artean Larrabetzu da Bizkaiko herri bakarra —Gipuzkoako Oiartzualdea eta Tolosaldea eskualdeetako herrietan, Astigarragan eta Hernanin izango dira gainontzekoak—. “Maiatzean ere galdeketen beste olatu bat egongo da Euskal Herrian, eta Bizkaiko hainbat herrik egingo dute orduan. Guk indartsu ikusi genuen Larrabetzuko taldea, eta horregatik erabaki genuen martxoan egitea, lurraldeko bakarrak izan arren. Lehen olatua hartu dugu, eta orain da gure garaia”. Torviscok ez du egin igandean herrian jasoko diren emaitzen aurreikuspen zehatzik. Baina herritarren artean jaso dituen sentipenez aritu da, eta baikorra dela aitortu du. “Herritarrak animatuta daudela sumatzen da, eta parte hartze handia espero dugu horregatik”.\nIgandekoa mugarria izango da, plataformako kidearen arabera. “Herritarrei galdetzea baino gauza parte hartzaileago eta demokratikoagorik ez dago”. Eta, horregatik, aldarrikapenaz harago, ospakizunerako eguna ere izango da etzikoa larrabetzuarrentzat. 09:00etatik eman ahal izango dute botoa herritarrek; eta musika emanaldiak eta dantza ikuskizunak izango dira egun osoan. “Demokrazia ariketa izango da galdeketa. Herritarrek tamaina honetako jarduera bat martxan jartzeak festa bat behar duela uste dugu. Ez dugu nahi botoa ematearekin bukatzen den ekintza soila izatea, eta egun osoko festa izango da horregatik”.\nMugimendu baikor eta berrizaletzat jo izan da Gure Esku Dago plataforma, oro har. Eta hala gertatu zaie Larrabetzun ere. “Horma asko hautsi ditugu herrian, eta oraindik ere beste horrenbeste ditugu apurtzeko. Rol asko eraitsi ditugu, lanean ari garen taldetik hasita. Eta herritarren artean ere kutsatu dugu giro hori”.\nEtzi, hamasei urtetik gorako herritarrek izango dute botoa emateko eskubidea; 1.585ek, zehazki —2.056 herritar ditu Larrabetzuk—. Torviscoren esanetan, ez da batere erraza izan horiengana guztiengana iristea, baina baikortasunez begiratzen dio igandeari, hala ere. “Herria oso plurala da. Lanean hasi ginenetik, gure eragina zabaltzen saiatu gara etengabe, eta esango nuke, pixkana bada ere, lortu dugula”.\nEgun handia dute etzikoa larrabetzuarrek, baina martxoaren 20tik aurrera lanean jarraituko dutela azaldu du plataformako kideak. Parte hartzean dago gakoa. Harria mugitu duten bezala mugitu nahi dute herria. Eta, horretarako, argi dute herritar guztiak direla beharrezko.\nHerriaren ordezkari isilduak »\nmartxoak 03 | Albisteak, Bizkaia, Gizartea, Politika |\t610\nEzohiko irudia utzi du Gernikako Batzar Etxeak asteon. Aginte lekuetan oraindik nagusi izan ohi den gizonen presentzia nabarmena alde batera utzi, eta emakumeek hartu dute lurralde historikoaren ordezkaritza eta partaidetzaren organo na…\n“Adierazpen askatasuna duzu, haiek nahi dutena esaten baduzu” »\notsailak 24 | Albisteak, Asteko Gaiak, Bizkaia, Politika |\t1019\nAstelehenean epaituko dute Espainiako Auzitegi Nazionalean, ‘@erreharria’ izenarekin Twitterren zabalduriko mezuengatik. Ez duela inor iraindu dio berak, baina ‘terrorismoa goratzea’ leporatu diote, eta bi urteko kartzela zigor eskaera du aurrean.\t- Irakurri gehiago...\notsailak 24 | Albisteak, Bizkaia, Gizartea, Politika |\t671\nBeste bi aldiz jipoitu dute Ibon Iparragirre »\notsailak 10 | Albisteak, Bizkaia, Politika |\t768\nGero eta okerragoa da Ibon Iparragirre euskal presoaren egoera. C3 estadioan du hiesa, eta osasun egoera larrian dute preso Madrilgo Alcala Mecoko espetxean. Preso ondarroarraren egoera are gehiago estutzen ari da kartzela barruan…


PLENTZIA KANTAGUNE: 2018-03-08, Marian Arregi joan zaigu\n2018(e)ko martxoakren 17(a), larunbata\n2018-03-08, Marian Arregi joan zaigu\nMarian Arregi oroimenean\nIrudiak Argia, Ikerfolk eta dantzan.eus-en artxiboetakoak dira. Edizioa: Eire Vila. Iturria: dantzan.com.\nAgur esateko ordua heldu zaigu, Marian. Betirarte!\nEgilea: Jesus Romo Uriarte ordua: 19:01\nUnknown 2018(e)ko martxoakren 9(a) 07:56\nOso hunkigarria izan behar zen benetan, eskerrik asko kontatzeagatik\nJesus Romo Uriarte 2018(e)ko martxoakren 9(a) 10:36\nMarian Arregi lagunaren elizkizunetan Donostian izan gara Josune eta biok. Zelako arratsaldea! eta zelako iluntzea!\nHeldu eta, besterik gabe, hor non topatzen ditugun Jean Mixel Bedaxagar (desafinatzen ez duena), Leonie emaztearekin eta alabarekin. Gero Mikel Urbeltz, Josu Garate, Ane Albisu, Claude ta Jon Iruretagoiena, Oier Araolaza eta gainerako ezagunak agurtu eta elizara txintxo-txintxo.\nElizkizuna ondo egon da eta erretorea benetan zuzen ta egoki aritu dela esan beharra dago. Azpimarratzen dut elizkizuna ondo egon dela, zeren ene ustez, nahiz eta 2000 urte luzetxo negozioan dauden abadeek ez dute oraindik ikasi hileta bat ganoraz egiten (emozioak piztu eta bideratu beharrean hor kateatzen dira fedearekin, zeruarekin eta konstrukto mental arraroekin). Konsagrazioa baino lehentxoago Bedaxagarrek kantatu du, Marian zenaren seme-alabek musika jo dute eta bukaeran "Herio latza" kantatu dugu denon artean, Bedaxagarrek ahapaldiak bakarlari gisa eta gu guztiok errepikak.\nElizatik irteteko Mikel Urbeltz biolinarekin, Jean Mixel Bedaxagar txirula eta ttunttunarekin aurretik eta besteok haien atzetik sokadantzan Juan Antonio buru genuela (Juan Antonioren irudia egizue zuen burutxuetan: berak duen plantarekin txapela buruan eta euskal makila eskuan). Elizako atarian neskak (Argia taldekoak seguruenik) dantzan eta kantuan "Atzo goizean goiz yagi nintzan, birigarroa goizago...", neskak bukatu eta Juan Antoniok agindu du Anaban! eta Iruñako Duguna taldekoen musikari jarraituz hor dantzatu dugu "Muxikoak" jauzia (ez ahaztuteko moduko "Muxikoak" dantzatu dugu).\nJuan Antoniori besarkada bat eta etxera.\nEtxera heldu blogean\nhau argitaratu eta zuentzako kronika laburra idatzi.\n2018-03-11, Pasaia-Altsasu (bideo bat)\n2018-03-11, Pasaia-Altsasu (autobusa non eta noiz)


Neurtzeko kode ezberdinak - GARA\nNeurtzeko kode ezberdinak\nLaura Mintegiren hitzak ikertuko dituztenean, Lauraren hitzak aldarrikatzeko unea dela uste dut. Berak dio, «bizitzaren etapa berri honetan ikasten ari naizen zerbait izatekotan, politikagintzan eta pentsamenduaren arloan kode ezberdinak erabiltzen direla ikasten ari naiz». Kode politikoaz edo etikoaz hitz egin dezakegu, baina begi bistakoa da gutxi batzuek izan nahi omen dutela etikaren diskurtsoaren jabetza eta ez direla berdin neurtzen batzuen eta besteren hitzak eta ekintzak.\nBegira bestela escrache delakoak direla-eta piztu den eztabaida. Debate interesgarritzat jo dezake norbaitek, baina askotan gertatzen den lez, honen inguruko iritzi eta hausnarketa asko kutsatuta datoz eta kutsakorrak dira bere jatorrian. Orain, boteprontoan, jazarpenaz ari dira batzuk, biktimarena egiten, bere etxebizitzatik kaleratua izateko mehatxu iraunkorra pairatzen duenak jazarpena sentituko ez balu bezala.\nHipoteka ordaintzeari utzi behar izaten dionak bere borondatean kontra egiten du, behartuta. Ordezkari politiko gisa hipoteken legea aldatzearen kontra bozkatzen duenak, bere borondatez egiten du hori, eta aspaldi erakutsi ziguten norbera dela bere ekintzen jabe.\nErabateko botere zalantzagabeari aurre egin diezaiokeenari zilegitasuna kentzea da geratzen zaizuen argudio bakarra eta horretan ez duzue neurririk. Zuon aurka altxatzen denaren kriminalizazioa darabilzue eta horrekin batera lau katuren kontua dela erakutsi nahi izan duzue, baina ez da horrela, eta Mario Benedettik zioen bezala, «kalean, elkarren ondoan, bi baino askoz gehiago gara».


AVE konpainiako makinisten protestek 3.000 bidaiari utzi dituzte lehorrean | Consumer\nAVE konpainiako makinisten protestek 3.000 bidaiari utzi dituzte lehorrean\nRenfek ziurtatu du zerbitzuak gaur normaltasuna berreskuratuko duela\narabera: Ostirala, 2007ko abuztuaren 03a\nOstegun honetan, hirugarren egunez jarraian, AHTko makinistak ez ziren beren lanpostuetara joan, atzerapenak eta etenaldiak eraginez, eta 3.000 bidaiariri eragin zieten. Renfek jarrerak hurbiltzea lortu du, eta zerbitzuak normaltasun osoz funtzionatuko duela dio. Hala ere, gaur goizean Madril-Toledo hegaztiaren lehen ibilbideak errepidez egiten ari dira.\nMakinistek protesta egin dute konpainiak AVE (Madril, Valladolid, Madril, Bartzelona eta Madril-Malaga) zerbitzu berriak erabiliko dituzten gidariak Renfetik bertatik sor daitezen trebakuntza-ikastaro baten bidez. Haren iritziz, “15 egunean ezin da merkantzia-makinista abiadura handiko beste makinista bat bihurtu”. Segurtasunak eragina izan dezakeela ohartarazi dute.\nRenfeko lehendakaria, José Salgueiro, Enpresa Batzorde Nagusiarekin bildu zen asteazkenean, eta, zenbait ordu negoziatzen aritu ondoren, aurreakordio bat itxi zuen, bitarteko aginte, makinista, treneko buru eta ontziko zerbitzuen ikuskatzaile kategorietako mugikortasun geografikoko prozesua bermatzen zuena. Itunak animoak baretu zituen, baina ez zuen arazoa konpondu.\nHorregatik, enpresak atzo erabaki zuen grebalariei informazio-espedienteak irekitzea. Goizeko lehen orduan, lanera ez joateko gaixotasunagatiko baja aurkeztu zuten makinistek burofax bat jaso zuten, eta bertan, “Abiadura Handiko zerbitzuen ekoizpen-jarduera aldatzeko itunduta” jardutea leporatu zitzaien. Eskutitzak gogorarazten zien, gainera, batez beste %3 joaten zela lanera gaixotasunagatik, eta egun horietan %30 inguruko eragina zuela kolektiboak.\nAVE trenen gorabehera eta etenaldiak ugariak izan ziren goizeko lehen orduan, baina eguerdian zerbitzuen zati bat berreskuratu zen. Arratsaldean, arazoak areagotu egin ziren, eta aurreikusitako 46 ibilbideetatik 18 bertan behera geratu ziren.\nAtzerapenek jarraitzen dute\nNahiz eta Renfek iragarri gaur dena normaltasunera itzuliko litzatekeela, atzerapenek eta lurreko bidaiek bere horretan jarraitzen dute. Madril-Toledo eta Madril-Sevilla AVE lineak berriro ere gorabeherak izan ditu goizeko lehen trenetan eta, kasu batzuetan, konpainiak autobus bat jarri behar izan du ibilbidea betetzeko.\n6:55ean eta 7:30ean irteten diren Toledo-Madril trenak fusionatuta atera dira, hau da, lehenengoa ez da atera eta bigarrenari akoplatu zaio. Madril-Toledo norabidean, Renfek lehen zerbitzua bakarrik egin ahal izan du, eta bigarreneko bidaiariak autobusez joan behar izan dute.\nGainera, Madril-Puertollano ibilbideko lehen trenek 20 minutuko atzerapenak izan dituzte, eta hiriburua Sevillarekin lotzen dutenek ere atzerapenak izan dituzte. Renferen arabera, langilerik ez dagoelako gertatu da hori.\nTren-konpainiak azpimarratu du “desoreka” horiek egunean zehar konponduko direla.\natzerapen madrid-eu maquinistas-eu pasajeros-eu Renfe\nDalai Lamaren jauregia arriskuan dago turista ugari dagoelako\nTuristek inportatutako malariaren kasuak bikoiztu egin dira azken bost urteetan\nEuropako elur artifizialeko zentrorik handiena Madrilen kokatuko da\nEspainiako aireportuetan emandako zerbitzuen kalitatea handitzen ari da, AEnaren arabera


Bernardo Atxaga - Haur besoteakoa (2010/06/15) - Bilbo Zaharra Euskaltegia\nInicio Bernardo Atxaga – Haur besoteakoa (2010/06/15)\nBernardo Atxaga – Haur besoteakoa (2010/06/15)\n2010-05-17 2015-08-11 , Noticias, 0\nGabriel Arestik idatzitakoa, 1970ean, Haur besoetakoaren lehen argitalpenaren hitzaurrean:\n» Liburu honen gaia izuztekoa da. Guri ere, irakurri dugunean (eta ez gara errazki iziztekoak, biziteak, gure zentzagarrai krudel honek, aski irakatsi baitauku), buruko biloak luzatu eta belaunak larritu egi baitzitzaizkigun. Gizon adineko eta nagusi baten eta hamar-hamaika urteko neskatxa baten arteko amorioen historia baita.\nNobela osoak, hasiera geldi ela baketsutik bukaera zurrunbilotsu eta ekaiztsura, ritmo arin eta bixkor bat darama, beti gorantza igaten dena, bere memento egokietan atseden hartzen duena, dena Beethovenen sinfonia baten bezala ongi konposaturik eta konpasaturik, prezezki neurturik, jakituriaz erregelaturik. Nobela bezala, eredutzat hartzeko da.\nGaiari buruz, berriz ere, euskaldun prestu, ongi-pentsatzaile eta kristauari haun izugarri iruditiko bazaio ere, begirik miopeenak ikusi beharko du amorio horiek ez direla lizunak, haragiaren grina desordenatu eta desonestak ez duela bertan lekurik hartzen, libidoaren indarra ausente dagoela bertatik, gure erromantiko denbora zaharretan mendi.mendian Mirentxu eta Maitane baten amorioak ez zirela garbiagoak izan; funtsean sinbolo bat dela, errebeldiazko azken garrasia zoro bat, gizarte intolerante baten kontrako aldarri desesperatu bat.\nEta miranderen liburutik har dezakegun irakaskintzarik harrigarriena hau da: Obra hau, libertadeari eskaindutako kantu bat dela; gezurra badirudi ere. Munduko hippiek inposiblearen bazterretan libertade amesgarri horri dedikatutako abesti eder, gaitz eta ezin bat.\nHitz bitan esan beharko bagenu HAUR BESOETAKOA zer iruditu zaigun, honela esanen genuke dela: Ikararritasunean mamitutako edertasun inposible bat.»\n[iframe class=»video» width=»350″ height=»229″ src=»http://www.youtube.com/embed/ycNTQ-gnI34-gnI34?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/4H7m9ii1qGo?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/XgH3JUN-8EI-8EI?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/qv2pTsLVPAI?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/DlpQBYAWO34?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/rxduyFYqxI0?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/9mK7sROVTas?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/Krboyem4sm8?rel=0″ frameborder=»0″ allowfullscreen] [iframe class=»video» width=»350″ height=»229″ src=»http://www.youtube.com/embed/c4tENwynTI0?rel=0″ frameborder=»0″ allowfullscreen]


Negozio berdeak bidea gorria • ZUZEU\nEz da bizikleten bide gorria, baina bizikletaz edo gabe egiten ari garen bide hau gorria da. Aldapa pikatuegia du negozio berdea bultzatu gura dugunontzat. Gogorra dela alegia. Baina indar hartu dut Jokin Bergarak asteon egin duen sarreran.\nKontsumitzaile ezin asetua genuen merkatu konbentzionalean. Ezin asetua dugu sustatzen dihardugun merkatu berdean ere. Eta hortik aterata kontuak, kontsumitzaile berdinari buruz ari naizela ohartzen naiz. Onerako, hori ikusi gura dugunondako. Txarrerako, asmorik onenak gorriz tatxatzen dizkigutelako.\nInguratzen gaituzten produktueri egindako kritiketan amestu genituen nahikeriak ondoan ditugunean, ez da aski. Orain arazoa beste bat da. Larregi dagoela , moda dela eta agian gezurra esaten ari garela. Eta azkenean produktu berdina izaki ba merkeena hartzea onena dela, azkenean, antzekoa delako.\nHain lurrunezkoa zen bada gure ametsetako nahikeria hura bizitza estiloa aldatu eta beste kontsumo bat sustatzeko prest geundela irudikatu genuenean?\nEgia da negozio berdea gurera iritsi dela, fuerte. Aspaldi zegoen, baina tira, orain europar hiriburuetan ikusi eta mirestu dugun kantitatean dator. Jokin Bergarak, bere postean ongi deskribatu duen eran. Dena batera. Moda bat bailitzan.\nMugimendu masibo berria denez, beharko du denbora egonkortzeko, belar txarrak kendu eta sustraia ongi botako duten ideiak eduki arte pasako dira 5 bat urte. Mugimendu guztiei gertatu izan zaien moduan, gu ere pasatu beharko gara trantze horretatik. Behin hasita lortuko dugula uste dut, merkatu berdean sinistarazteko gainditu beharreko beste erronka bat baldin bada, aurrera, prest nago.\nOstera, kontsumitzaile helduak behar ditugu, informazioa eskatuko dutenak packaginaren distirak itsutu barik. Hori da guk behar dugun ia bakarra negozio txikiekin aurrera egiteko. Mikro-negozioen merkatu berdea posible izateko.\nHipsterrak. Ungersheimeko trantsizio proiektua.\nKritikatuak izan gara, zertifikatu ekologiko baten atzean dagoen produktuek oso bizitza ezberdina eduki dezaketelako. Batzuetan ulergaitza izan daiteke gainera zertifikatua nola lortu ete duen produktu batek: legeei begira sortutako tranpetatik, sarri ehuneko portzentaia bat behar baita écolo izateko, bada txanpuari azukrea ehuneko horretan gehitu izan zaio produktua kaltetu gabe zertifikatu ecochica lortzeko.\nHorren aurrean, eskatu informazioa, faborez. Ez deuseztatu egindako iruzkin erraz eta orokorretan benetako mikro proiektu berde oro. Denon kalterako baita.\nBide horretatik, merkatu berdea bultzatu gura ez duen interes oro defendatzen amaitu dezakegu, haien argudioak berdinak baitira, eta lehengo merkatu berean geundeke: Amesten, nola hobetu. Hobetzen hasi gura duenak burua altsatzen duenean zapla! kokotean emateko. Eta uste dut hori baino zati bat gehiago lagundu eta bultzatu dezakegula benetako merkatu berde konprometitua.\nBatzuek maite ez duzuela dakidan arren, gainera, mugimendu honek hipster izendatu gaitu. Agian ez duzue maite kalifikazio hau, baina esaten ari naizen diskurtsoa interesatzen baizaizu eta zure bizitza estiloaz kontsumoan eta gizartean konprometitzeko prest bazaude, zurea eta ingurgiroarena den osasuna zaintzeaz batera, taldekoa zara. (Izendapen berrirako proposamenak iradoki gura badituzu, horretarako ere prest gaude).\nKonturatu zaitezte, praktikan, erosketa ekologiko kualitatiboki berdinak edo hobeak egin ditzakezula ziurrenik betiko plazako merkatuan, denda berri hauetara sartu gura ez baduzu. Informatu. Moda jasangarriak ere sinetsi badituela benetako proposamen konprometituak. Informatu. Baita kosmetikak ere. Informatu.\nDatuak emate aldera, eta negozioaren begirada gorria ezabatuz, esango dizuet bertako eta garaiko produktu ekologikoa kontsumitzen dudanetik zati bat diru gutxiago xahutzen dudala asteroko erosketetan. Proba egizue. Erraza da. Barietatea orain garaiak aldatzen du, baina ez zait deus falta. Eta ez naiz neguan gaixotu, aspaldikotz.\nJustu aurreko astean proiektatu zuten Qu’est ce qu’on attend ? dokumentala Poitiersen. Aspaldi nuen ikusteko gogoa, oihartzun handia izan baitu hemen. Karbono dioxidoaren aztarna gutxitzea erabaki duen Frantziako herri txiki baten, Ungersheim, bizi-modu berria. Erabat egingarria, erabat inspiragarria, erabat hipsterra, eta benetan berdea. Hori bai, trantsiziorako egindako bidea gorria izan da, eduki eta jaso dituzten begirada gorriak izan direlako. Azkenean gain hartzea lortu duten arte. Hemen datu batzuk: Urtebetean herrian 100 lanpostu sortu dituzte, herrian kontsumitzen den barazki/fruitu guztia bertan ekoiztua da, modu ekologikoan. Baita ogia, kontserbak eta antzeko jakiak. Energia berriztagarriekin (gehienean plaka solarrak) autonomia lortu dute. Transporterako alternatibak sortu dituzte, hala nola, zaldiz.\nPD* Hipsterrak ez dira estetika hutsa. Bizimoldea baizik. Are gehiago, estetika gabeko hipsterrak ugariagoak dira. Sagar jaleak ordea, ezagutzen ditudan guztiak, ni barne. Hipsterra kontsumoan konprometitua den aktore berria da gizartea eta osasuna zaindu gura dituena. Eta betiko ohiturekin interesa agertzen hasia dena. Horregatik doa bizikletan, besteak beste. Bizikletan abilak ez garenok, oinez egiten ditugu, aldiren km guztiak, eta bai, erosketa oro pentsatua da.\nEta zu trantsiziorako zeren zain zaude?\nEkonomia, energia berdea, Euskal Herria, hipsterrak, Kultura, merkatu berdea, trantsizioa\n2 pentsamendu “Negozio berdeak bidea gorria”-ri buruz\nJokin Bergara 2017-02-24 14:45\nEz dakit ongi ulertu den artikuluan esan gura izan nuena. Inondik inora ez zen era jasangarri-ekologikoan ekoitzitako produktuei eginiko kritika bat, baina hauek nola eta zein helbururekin erabili diren jarri nahi nuen zalantzan. Azaldu nuen kapitalismoak berrasmatzeko duen gaitasuna eta negozio berdearen kasura aplikatu, alegia, azken urteotan biderkatu diren “izaera berde”ko denda edo negozio hauek ez dute euren oinarrian diskurtso jasangarri eraldatzailerik.\nNegozio berdeko saltokiak, ez dira sortu bestelako harreman, antolaketa eta jarduteko moduak (lurrari lotuak, bertatik eta bertarako…) sortzeko helburuz, merkatuan aukera berria ikusi dutelako baizik, etekina atera ahal izateko. Ekintzaileen (gaztelerazko emprendedor hain loriatua) mamua ikusten dut nik hor eta uste dut, deskribatzen saiatu nintzen negozio ereduek, zerikusi gutxi dutela agroekologiak eta oro har mugimendu ekologistak (ekosozialismoaren korrontean behintzat) defendatzen dituen balioekin.\nEz dago oinarriko kritikarik, are gehiago, historikoki horrenbeste sarraski natural zein sozial eragin dituen antolatzeko modua (kapitalsimoa) bere egiten du ekonomia berdeak. Lurreko ekosistemen suntsipena ekarri duen logika bera izango da hauek salbatuko dituena? Paradoxa kuriosoa ezta?\nBetsalde, ez nator bat hipsterren inguruan diozunarekin. Errebelde itxuraz janzten diren arren, kapitalismo garaikidearen balioak defendatu baino ez dituzte egiten. “Berritzaile”, “sortzaile” edo “aske” izan gura dutela diote, eta ez dakit konturatzen diren funtsean nortasun lehiakor eta indibidualistak elikatzen ari direla. Nik behintzat ez dut aske, sortzaile edo berritzaile izatea logika horretan ulertzen. Kontsumoan konprometitua baino, kontsumo neurrigabean konprometituak daudela esango nuke, produktuen aukeraketan ustez zorrotzak izanagatik, harrotasunez erakutsi ohi dute euren joera kontsumista. Ez zait iruditzen hori denik gizartea eta osasuna zaintzeko modua. Autosuntsipena berezko ezaugarri duen egitura bat elikatuz nekez egingo da trantsizio sozio-ekologikoa edo bizimodu alternatibo baterako bidea.\nkatalin Antxia 2017-02-25 01:10\nBai, ulertzen dut zer esan gura duzun. Eta ados nago diozunarekin. Merkatu berde honek baduelako zuk diozunetik ikaragarri pila. Eta itxaron, hasi besterik ez da egin eta. Joera berde honek mozorratuta daramatza hainbat prozedura, erabat ados nago. Adibide mordoxka datozkit burura gainera. Zuk esan bezala kapitalismo ereduan oinarritzen direnak: merkatu berde hauetan, hasteko, behar ez diren produktuetatik beste super-merkatuetan beste dago eta abar. Moda jasangarrian ere (nire arloa hau baita) tamalez, diruaren boterearekin marka handienek laster zertifikatuko dizkigute jantzi guztiak baina lantegiak Indian egoten jarraitzen du ia baldintza beretan baina orain etikoa da bapatean… eta abar.\nEra berean, uste dut merkatu berde honetan aktiboak garenok egin behar dugula kritika, eta badirudi horretan ari garela: arduratu zaituela kontu honek alegia, ni arduratu nauen modura. Eta hau pozgarria zait guztiz.\nOrdea, nik esan gura nuena da, edo zure artikulua ikusita burura etorri zitzaidana honakoa zen: joño, argumentu berdinak darabiltzate merkatu berdea bultzatu gura ez dutenek! Horregatik idatzi nuen hau. Eta horregatik iruditzen zait, kritikatu behar dugula merkatu berderako kartoizko bolada hau baina birpentsatuz, eta beste argumentu batzuekin. Eskua ematen diogulako bestela kapitalistetan kapitalistenari, haren ahotik hitz berdinak datozelako. Eta ahokada berean zapaltzen ditugu proiektu benetan konprometituak eta zauritu besterik ez multinazional berdeak (azken hauei ez zaielako inporta, baina txikiak bertan behera utzi dezake hain nekeza den jarraitzaile gabeko konpromezua).\nBestalde, hipsterren inguruan orain ulertzen dudanez, berdina uste dugu. Alegia zuk deskribatzen dituzunak ez direla hipsterrak, moda jarraitzaileak baizik, nahiz eta ,oker erabiliz, gizarteak hipster deitu. Apropos, gehitu dudan argazkian adierazi dut berezko hipsterraren ezaugarri guztiak betetzen dituztenak.\nIa jarraitzen dugun …


Eskola-umeak oporretan dira, ikasturtea festa giroan agurtuta | GABIRIARRAK\nPosted: 2012/06/26 in Gizartea, Hezkuntza\nEtiketak: balentzategi herri eskola, festak, jaialdiak, ospakizunak\nEskola kontuak ahazten hasiak dira herriko haurrak. Balentzategi herri eskolan ostiralean hartu zituzten oporrak 48 neska-mutikok, 2011-12 kurtsoa ahituta. Festa-giroan agurtu zuten urtea, ohitura duten bezala, azkeneko eguna garbiketarako eta jolasetarako hartuta.\nGoizean gelak txukundu, eta urtean zehar egin dituzten ekitaldien irudiak ikusi zituzten, bideo emanaldian. Jolasak eta ikasle-irakasle arteko futbol partida tradizionala iritsi ziren gero. Azkenik, kurtsoko momentu berezienetakoa, egunerokoan Ostatuan bazkaltzen ez dutenentzat behintzat: bazkaria. Ostatu aurrean mahai luze batean jarri, eta ikasle nahiz irakasle guztiek bazkaldu egin zuten.\nOstatu aurrean bazkaltzen, ostiralean. Arg.: Balentzategi Herri Eskola.\nBazkal ondoan, eskola utziko duen Maria Eugenia irakasleari omenalditxoa egin zioten, ustekabean. Ikasle, irakasle kide eta gurasoek agur hunkitua egin diote, 13 urtez Balentzategiko irakasle izan denari. Lore sorta, marrazki, bertso eta irudi ugari oparitu zizkioten.\nMaria Eugenia irakasleari agurra, txalo artean. Arg.: Balentzategi Herri Eskola.\nUdako oporrak hasi besterik egin ez badira ere, zehaztuta dute haurrek itzulera noizko duten: irailaren 10ean hasiko dute 2012-13 ikasturtea, Balentzategi eskola dagoen eraikinaren mendeurrena beteko dena, hain justu.\nEskolako kideek egindako argazki-muntaia ikusteko, Gabiria Telebista atalean.


Datorren uztailaren 1etik aurrera jubilatzen diren medikuek ezingo dute aldi berean erretiro-pentsioa kobratu eta kontsulta pribatuan lan egin\nMaiatzak 23an gobernuak hartutako TIN/136/2011 erabakia maiatzak 26ko BOEn publikatu da\nLan eta Inmigrazio ministerioak erabaki berri duenez, erretiro-pentsioa kobratzea eta nork bere kontura lan egitea ez dira bateragarriak. Beraz, 65 urte beteta dituzten sendagileek -baldin eta Segurtasun Sozialeko erregimen orokorrean alta emanda badaude eta aldi berean kontsulta pribatuan lan egiten badute- erretiro-pentsioa kobratu eta kontsulta pribatuan lan egin nahi badute, biak batera, uztailaren 1a aurretik hartu beharko dute erretiroa.\nNeurri honek, aldiz, ez du atzeraeraginezko izaerarik izango. Beraz, uztailaren 1a aurretik, nahiz eta erretiro-pentsioa kobratu, bere kontura lanean ari diren medikuek igual segitzerik izango dute, hau da, nahiz lanean aritu erretiro-pentsioa kobratzerik izango dute. Ez ordea, neurria indarrean sartu ondoren jubilatzen direnek. Izan ere, 2011ko uztailaren 1etik aurrera ezingo baita Segurtasun Sozialeko pentsioa jaso eta aldi berean lan egin.\nHau guztia dela eta, erretiro adina bete ondoren medikuren batek lanean segitu nahi badu ez du erretiro-pentsioa kobratuko (pentsioa kobratzea atzeratu egin beharko du) eta Segurtasun Sozialera kotizatzen segitu beharko du. Ekonomi Jardueren gaineko Zerga ordaintzeari uzten zaionean hasiko da erretiro-pentsioa jasotzen.


Garabide eta Emun Mexikon dabiz nawat komunidadeagaz hizkuntza lankidetzan - bizkaie.biz\nBizkaie! 2019-11-14 08:14 Kulturea\nNawat komunidadea Mexikoko Pueblan bizi da eta eremu zabalean 1.500.000 hiztun inguru ditu.\nNazino Batuen Erakundeak 2019 Hizkuntza Indigenen Nazinoarteko Urtea izentau dauen honetan Garabide Alkarteak bere ekimenak ugaritu eta euskerearen bizibarritzean dabizen eragileakaz hartu-emonak estutu ditu; horreen artean, Emun euskera eta barrikuntza soziala batzen dituan kooperatibeagaz indarrak batu ditu Mexikoko Tosepan Kooperatiba taldean nawat hizkuntzearen plana jorratzeko.\nGarabide Alkartea hizkuntza lankidetzea egiten dauen Gobernuz Kanpoko erakundea da eta bere egiteko ezagunena munduko hizkuntza gitxituetako ordezkariei Euskal Herrian eskainitako trebakuntzea badira be, Aditu Ikastaroa edo Ikastaldia kasu, munduan barrena hizkuntzearen bizibarritzerako aholkularitza lana be egiten dau Bidaide programearen barruan. Bidaide programearen bidez Garabidek zubi lana egiten dau eta tokian-tokiko hizkuntza bizibarritze beharrei erantzuten deutse Euskal Herriko adituen laguntzaz. Testuinguru horretan sortu zan orain urte eta erdi Mexikoko nawat hizkuntza komunidadean, Puebla estaduko Tosepan kooperatiba taldearen barruan, hizkuntza plana lantzeko preminea.\n2006tik ebizan Tosepanen nawat hizkuntzearen bizibarritze lanetan, baina 2018an erakundearen barruan hizkuntza plana egiteko erabagia hartu eben. Prozesu horretan euskera plana erreferente izan eitekeala pentsauta eta, aldi berean, euskera planei prozesu hau hurretik biziteak egingo leikien ekarpenaz jaubetuta, Emun kooperatibara hurreratu zan Garabide, euskerea eta barrikuntza soziala batzeaz harago urteetako esperientzia dauelako sektorean. Beraz, Garabideren bitartekaritzeari esker Tosepan eta Emun batu zituen proiektu honek 2018an.\nNawat komunidadea Mexikoko Puebla estaduko mendikatean bizi da eta eremu zabalean 1.500.000 hiztun inguru ditu. Komunidade honetan berebiziko presentzia eta garrantzia dau Tosepan Titataniske izeneko kooperatiba alkarteak. Horrezaz gan, 200dik gora komunidadetan kooperatiba lokalak ditu martxan eta guztira 40.000 familiak parte hartzen dabe. Beraz, funtzino sozial eta ekonomiko ikaragarria beteten dau erakundeak bere eragin eremuan.\nKontuak kontu, orain urte eta erdi emon eutsien hasierea Garabidek, Emunek eta Tosepanek hizkuntza planari; Emuneko Txerra Rodriguezen aholkularitza tekniko eta Garabideko Gatxiren babesagaz Tosepan talde kooperatiboaren nawat planaren diagnostikoa eta diseinua gidatu eban Lizbeth Sanchez arduradunak. Urte eta erdi honetan planari laguntzino eta jarraipena emon jakoz eta zemendiaren hasieran 15 egunerako joan ziran bigarrengoz Txerra eta Gatxi nawat lurretara.\nHelburu nagusi bi ditu zemendiaren 17ra arteko egonaldiak: nawat planaren ebaluazinoa egitea eta kooperatiba taldearen barruko espazio ezbardinetan trebakuntzea emotea. Formazinoari jagokonez, gai biren bueltakoak dira ikastaroak: hizkuntza aktibismoa eta hizkuntza ekologia. Goiz da eragina neurtzeko, baina badirudi bide onetik doazela.\nPlanaren ebaluaziboari jagokonez, lehentasuna emon nahi izan deutsie indarguneak eta ahulguneak aztertzeari. Pare bat aitatzearren, indargunetzat ondokoa nabarmendu dabe: Talde motorreko kideak hizkuntzearen aktibistak dira, egunerokotasunean interesa erakusten dabe, talde ona osotzen dogu. Ahulguneen artean, barriz, sorpresarik ez: arazo nagusiak dirua eta denporea izan dira.\nEtorkizunari begira idea, asmo eta amesik ez da falta nawaten artean, ez horixe. Denporan bat egin dabe faktore biek: batetik, oraintxe egiten dabizen ebaluazinoagaz mugarri bat ipini nahi dabe datozen urteetako dinamikak finkatzeko eta, bestalde, Tosepaneko kide esanguratsu bi Euskal Herritik etorri barri dira Garabidek urrian antolatutako Ikastaldian parte hartu ostean; begiak zabal-zabalik, pilak kargauta etorri dira eta handigurako plan baten zertzeladak aurkeztu barri ditue. Beraz, Euskal Herrian iluntzen dauen hurrengoan gogoan izan itsasoaz bestalde kimutzen dagoan hizkuntza lankidetzea: dagoana aztertu, datorrena irudikatu, proposamen barriak integrau eta, batez be, horri guztiorri osotasuna emon. Hori izango da datozen egunotan, egonaldiak iraun bitartean, euskal ordezkaritzearen egiteko nagusia. Nawat komunidadean Tosepan kooperatiba taldea ausarta izan da hizkuntza plan aitzindari hau martxan jarten: kooperatiba taldea bera indigenen kontrako diskriminazinoari aurre egiteko sortu bazan, bertakoen bizi kalidadea hobetzeko, koherentzia ariketa bat da eredu sozioekonomikoagaz batera geure hizkuntzea, kulturea eta identidadea lantzea.


IKASGELA - ekolurra\nHome » IKASGELA\nEkoizpen ekologikoa, biologikoa edo organikoa elikagaiak ekoizteko eredu bat da. Lurraren emankortasuna eta ekosistemen, etxe-abereen zein gizakien osasuna mantendu eta indartzea du xede.\nProzesu ekologikoetan, bioaniztasunean eta tokian tokiko zikloetan oinarritzen da, kutsadura eragingo luketen kanpo-baliabideak baztertuz.\nHorregatik, nekazaritza ekologikoaren teknikak muzin egiten die ongarri kimiko, pestizida, genetikoki eraldatutako organismo eta, orokorrean, naturalak ez diren bestelako gai sintetikoei.\nNekazaritza ekologikoak betiko ohiturak, berrikuntza eta zientzia uztartzen ditu. Guztiok partekatzen dugun ingurumena zaintzen du; bidezko harremanak bultzatzen ditu; bizi kalitatea zentzurik zabalenean hobetzeko lan egiten du.\nEkoizpen ekologikoaren helburuak\nElikadurari, dastamenari, ingurumenari eta gizarteari dagokionez, kalitate handiko elikagaien barietate zabala lortzea.\nNekazal ingurunea eta naturaren zikloak errespetatzea, lurraren, uraren, laboreen zein animalien osasuna eta haien arteko oreka babestuz.\nNekazaritza-sistemaren aniztasun biologikoa bere osotasunean emendatzea.\nEnergiaren eta naturalak diren baliabideen erabilera arduratsua egitea.\nAbereen ongizatea bermatu eta espezie bakoitzaren berezko portaera errespetatu.\nNekazal produktuen manipulazioa metodo arduratsuetan oinarritzea, produktuaren osotasun organikoa eta ezaugarriak etapa guztietan gordeaz.\nGure nekazaritza eta paisaiaren ondare aberatsa zaindu eta hobetu.\nLanda-eremuaren garapen iraunkorra lortzea.\nNekazaritza ekologikoa lurrean oinarritutako ekoizpen sistema bat da. Beraz, elikagaiak berez dauzkan ezaugarriak lortzeko, ezer baino lehen, lurra zaindu eta aberastu beharra dago.\nLurraren emankortasuna bere ezaugarri fisiko, mineral eta biologikoa optimizatuz orekan mantentzen den sisteman oinarritzen da. Horrela, nutrienteen hornikuntza orekatuaren bitartez lurraren baliabideak bere horretan mantendu eta animalia zein landareen beharrizanak asetzen dira. Ekoizpena iraunkorra izan behar du eta nutrienteak berrerabili behar dira, emankortasunaren oinarri bezala. Lurrari ongarri ekologikoak gehituz (simaurra, landare-hondarrak, konposta) emankortasuna eta ekoizpena handitzen dira. Nekazaritza ekologikoak ez dira lurrik gabeko laborantza-teknikak onartzen, hala nola ekoizpen hidroponikoa.\nBioaniztasuna eta haziak\nHazien jatorria ekologikoa da. Ez dira transgenikoak onartzen. Hazi komertzialak erabiltzen dira (baita hibridoak ere), baina bertoko barietateei lehentasuna ematen zaie. Gure nekazaritzaren eta kulturaren hondarea dira tokian tokiko barietateak. Nekazaritza ekologikoak ezartzen dituen baldintzetara egokitzeko ahalmen handiagoa erakusten dute, nekazaritza tradizionalean aukeratuak izan baitira. Insumo gutxiko nekazaritzara ohituta egoteaz gain, eskuldean dauden lur eta baldintza klimatikoetara egokituta daude. Honek egiten du izurri eta gaixotasunen aurkako erresistentzia naturala garatu izana.\nNekazaritza bioanizatasuna ez da soilik baliabide genetiko bat. Kulturarekin batera sistema konplexu bat osatzen duela kontuan hartuz gero, bertokoak eta ekologikoak diren hazien ekoizpenak eta elkartrukerako ekimenak oso garrantzitsuak direla ohartuko gara, bai hazien monopolioei aurre egiteko eta baita transgenikoen kutsadura ekiditeko ere.\nIntsektu-komunitateen oreka naturala bultzatuz, izurri ez bilakatzearen onurak aprobetxatuz, gaixotasunei aurre egiteko ahalmena areagotzen duten teknikak laboreetan aplikatuz, ongarrien erabilera murriztuz, laboreen arteko elkarte eta errotazioak doituz… laboreen osasuna mantentzea lortzen da. Egoerak eskatzen duenean, landare, abere, mikrobio edo mineral-jatorria duten produktu fitosanitarioekin tratamenduak burutzen dira.\nEkoizpen unitateek animalien babeserako aterpeak izan beharko dituzte. Baldintza klimatikoek animalien bizitza kanpoan izatea ahalbidetzen duten eremuetan, ordea, aterpeak ez dira beharrezkoak izango.\nAzpiegiturak animalien ongizaterako arauak eta beharrak errespetatzeko diseinatuak egon behar dira: aireztapen eta argiztapen naturala; animaliak etzan, zutitu eta ariketa fisikoa maiz egiteko aukera ematea; infekzioak ekidin aldera modu egokian garbitu eta desinfektatzea; animalia bakoitzarentzat egokia den azalera minimoa izatea.\nHazkuntza-sistemak larreen erabilera ahalik eta handienean oinarritzen dira.Pentsuak nekazaritza ekologikotik eratorritako lehengaiekin eginak dira.Kumeen elikadura esne naturalean oinarritzen da. Ahal den guztietan, amarena izaten da.Elikadurarako, ez dira genetikoki eraldatutako organismoak erabiltzen.\nEkoizpen ekologikoa gaixotasunen prebentzioan oinarritzen da. Horretarako, ingurunera egokitutako arraza edo leinuak erabiltzeaz gain, kalitate goreneko elikagaien erabilera, larratze erregularra eta azpiegituren tamainara egokitutako abere kopurua modu aproposean konbinatzen dira.\nGaixotasunak ekiditeko hartutako neurriak nahiakoak ez badira, eta animaliak gaixotzen badira, lehenik eta behin zaindu egiten dira, behar izanez gero besteengandik bananduz. Albaitari batek gainbegiratutako tratamendu egokia aukeratzen da. Batez ere, homeopatia eta fitoterapia (sendabelarren estraktu eta esentziak) erabiltzen dira, albaitaritzako sendagai alopatikoen erabilera (antibiotikoak barne) mugatuz.\nSegurtasun arrazoiengatik izan ezean, abereak ez daude lotuta ezta itxita ere.Animaliek larratzeko aukera dute, beti ere klimatologiaren, lurraren eta animalien baldintzak egokiak direnean. Larratzeko aukera ez dagoen garaietan, ariketa fisikorako zein bazkarako eremuak dauzkate abereek.Animaliak garraiatu behar diren kasuetan ez dira lasaigarri alopatikoak edota animaliak behartzeko sistema elektrikoak erabiltzen.Haragia-ekoizpenera zuzendutako animaliak soilik baimendutako hiltegietan hiltzen dira.\nAbeltzaintza eredu ekologikoak ingurumenean zein animalien ongizatean dituen onurak jakinak dira, eta erosten den haragia eta esnekiak larreetan hazitako abereetatik datorrela ziurtatzeko modu erraza da. Beraz, onura horiek ekoizpenetan ere islatzen dira. Haragiaren kasuan, honako abantaila hauek ditu:\nHaragia gantz azido asegabeetan aberatsagoa da, eta osasunarentzat gomendagarriagoak dira.\nGantzak oxidazio gutxiago izaten du.\nBotiken aztarnekin kutsatzeko arrisku gutxiago dago.\nHaragiak kolore biziagoa dauka.\nAbereen elikadurari esker, esnearen osaera ezberdina da.\nAnimalien esne ekoizpen maila jasangarria da ekoizpen ekologikoan.\nHainbat azterlanek jakinarazi dute esne ekologikoak omega-3 eta Linoleikoaren gantz azido konjugatu eduki handiagoa duela.\nHegaztien hazkundearen kasuan, honako abantaila hauek gehitzen zaizkio:\nEkoizpen ekologikoan animalia bakoitzeko espazioa handiagoa da, bai barruan bai kanpoan.\nOiloen berezko jokabidea sustatzen da, hala, aire librean hazten uzten zaie, belarrez estalitako lursailak eskaintzen zaizkie zuhaixka eta aterpeekin.\nOilo taldeen tamaina mugatuta dago. Hegazti gutxiago izateak hegaztien estres maila baxuagoa izatea bermatzen du.\nOiloen elikadura lehengai ekologikoak dira, hau da, transgeniko, pestizida zein bestelako produktu kimikorik erabili gabeko ekoizpenak. Gainera, gutxieneko bat inguruan ekoitzia izan behar da.\nOiloei gutxienez 8 orduko loaldia edo atsedena ziurtatzen zaie.\nEta hori guztia, ekoizpenean islatzen denez, arrautzek abantaila hauek dituzte:\nArrautzak mantenugai asko ditu eta gure gorputzak erraz erabiltzen ditu gai horiek.\nArrautza ekologikoak merkatuan dauden benetakoenak dira. Arrautzen markatze-kodeak ekoizpen-sistemaren berri ematen duen lehen zenbaki bat du. Zenbaki honek 0tik 3ra bitarteko eskala du, eta kaiolako hazkuntzan amaitzen da. Ekoizpen ekologikoari 0 zenbakia aitortzen zaio, eta honekin merkatuan eskuragarri dagoen arrautzarik naturalena edo autentikoena dela aitortzen da.\nHainbat azterketetan neurtu da hegazti-hazkuntza intentsiboan ekoitzitako arrautzen aire-ganbera jatorri ekologikoena baino nabarmen handiagoa dela. Horrek adierazten du arrautza ekologikoak hobeto eratzen direla eta hala oskoleko iragazkortasun maila txikiagoa dela, ondorioz, kanpoko aire gutxiago sartzen da arrautzetan eta freskotasun handiagoa mantentzen dute.\nEstatistikoki desberdintasun esanguratsuak ez badira ere, arrautza ekologikoek proteina maila altuagoak dituzte.\nArrautza gorringoaren kolorea naturala da. Animalien elikaduran ez dira koloragarri sintetikoak erabiltzen.\nProduktu ekologikoen elaborazioa elikagaien berezko ezaugarriak mantentzean datza, eta horretarako hurrengo printzipioetan oinarritzen da:\nOsagai guztiak edo behintzat osagaien %95 nekazaritza ekologikoan ekoiztuak dira.\nElikagaien gehigarriak araudiak zehazten dituen kasuetara mugatzen dira.\nEzin dira elikagaien izaera zalantzan jar dezaketen teknikak edota substantziak erabili.\nElikagai hauek egiteko prozesua erabat kontrolatua dago lehengaiak ekoizpen-unitatean sartzen diren momentutik: biltegitik hasi, eta denda zein banatzaileenganaino.\nProduktu ekologikoak eta ez ekologikoak lantzen dituzten unitateetan, ekologikorako eremuak banatuta eta ondo identifikatuta daude, kutsatzeko aukerarik egon ez dadin (apalak, makineria, biltegiak…).\nAzpiegiturek produktu ekologikoarentzat linea bereziak izaten dituzte, eta kasu horietan kontrol zorrotz bat eramatera behartuta daude. Produktu ekologikoak egunaren lehen orduetan elaboratu behar dira, azpiegiturak garbi eta desinfektatuta dauden momentuan. Prozesua etenik gabekoa izan behar da.\nOntziratzean, materialen birziklatzea eta ontziak itzultzeko aukera ere kontuan hartzen dira.\nEuskadin EKOLURRAK (Euskadiko Nekazaritza eta Elikadura Ekologikoaren Kontseiluak) bermatzen du elikagaien ekoizpen eta salmenta ekologikoa.\nEuropa mailan, ES-ECO-026-VAS kodearekin identifikatzen da.\nNola bermatzen da elikagai baten jatorri ekologikoa?


SURF — La Salle Eibar\nSURF La Salle Azitaingo 4. DBHko ikasleak Zarautzen izan ziren ur kirolak egiten, surf ikastaro bat, hain zuzen ere. Helburua egun zoragarria pasatzea izateaz gain, ikastetxean egin ezin diren jarduerak egitea ere bada. http://www.lasalleeibar.com/eu/albisteak/surf http://www.lasalleeibar.com/eu/albisteak/surf/@@download/image/DBH4_Surf_2014.jpg\nLa Salle Azitaingo 4. DBHko ikasleak Zarautzen izan ziren ur kirolak egiten, surf ikastaro bat, hain zuzen ere. Helburua egun zoragarria pasatzea izateaz gain, ikastetxean egin ezin diren jarduerak egitea ere bada.\nSurfari dagokionez, ikastaroan hainbat azalpen eman zizkieten, hala nola, oholaren erabilera, mantenua, arropak eta uhin motak. Hondarretan ere ibili ziren ariketak egiten. Hau guzti hau egin ondoren uretara sartu ziren ziztu bizian, nahiz eta goizeko ordu horietan ura hotza egon. Hainbat ikaslek, praktika gutxi izanagatik, lortu zuten uhinetan barrena joatea. Beste zenbait, ordea, ura irensteaz bat, irauli ere egin ziren. Bukatu ostean, nekaturik baina pozik itzuli ziren Eibarrera, bai irakaslea, bai ikasleak gertatutakoaren gainean berba eginez. Argi dago egun hau ahaztezina izango dela beraientzat.


Txikipedia:Koronabirus - Wikipedia, entziklopedia askea.\n2 COVID-19: 2019ko koronabirusa\n3 Zer egin ez gaixotzeko?\n4 Birusaren bilakaera Espainiar estatuan\n5 Birusaren bilakaera Euskadin\nKoronabirusa birus mota bat da. 1960ko hamarkadan aurkitu zen lehenengo aldiz. Animaliei eragiten die, baina baita pertsonei ere. Birus hauek arnas-aparatuko gaixotasun batzuk sortzen dituzte, baita digestio-aparatukoak ere, gastroenteritisa adibidez. Gaixotasun horietako batzuek heriotza eragin dezakete, pertsonaren arabera, batez ere aurretik beste gaixotasunen bat izanez gero.\nOraingoz, pertsonengan eragina izan dezaketen zazpi koronabirus mota ezagutzen dira. Hainbat gaixotasun mota eragin ditzakete, katarro arrunt batetik, pneumonia batera arte. Gehienetan, gaixotasun horiek ez dira oso arriskutsuak eta oso erraz trata daitezke; pertsona gehienek jasaten dute koronabirusek eragindako gaixotasunen bat bizitzan zehar.\nBeste batzuetan, ordea, koronabirusak epidemiak eragin ditu, eta jende asko kutsatu da. Horrelakoetan, koronabirusaz infektatu diren pertsonak arrisku handian egon daitezke, batez ere aurretik beste gaixotasunen bat izanez gero, edo adin handikoa izanez gero eta immunitate-sistema ahulduta edukiz gero.\nAzken urteetan, hiru aldiz egon dira munduan epidemia handiak, koronabirus motaren baten eraginez:\nSARS-CoV: 2002. urtean Txinan agertu zen, eta 700 hildako eragin zituen.\nCOVID-19: 2019. urtean Txinan agertu zen, gaur egun mundu osotik zabaldu da, eta azken 100 urteetako epidemiarik hilgarriena gertatzen ari da.\nBirusak koroa forma duelako deitzen da "koronabirusa", artikuluaren gaineko argazkian ikusiko duzun bezala.\nCOVID-19: 2019ko koronabirusa[aldatu | aldatu iturburu kodea]\n2019ko abenduaren 8an Txinako Wuhan hirian sortu zen koronabirus hau mundu osora zabaldu da oso denbora gutxian, milaka gaixo eta baita hildako ere eraginez. 2020ko martxoaren bukaerarako, baieztatutako ia 800.000 kasu zeuden munduan, eta ia 38.000 pertsonatik gora hilak ziren birusarengatik. Horietatik, Euskal Herrian, 8.225 dira baieztatu diren gaixoak, eta 400 hildakoak.\nKoronabirus hau oso erraz kutsatzen da, eta oso arriskutsua izaten ari da adineko pertsonentzat eta lehenago arnas-aparatuko bestelako gaixotasunen bat duten pertsonentzat. Hori dela eta, 2020ko martxoan zehar, munduko hainbat herrialdetan, gobernuek jende gehiena bere etxean sartuta egotera behartu du, eskolak, unibertsitateak eta lantoki gehienak ere itxiz.\n2020ko martxoan oraindik ez dago txertorik, eta adituek diotenez urtebete edo gehiago beharko da txertoa aurkitzeko. Koronabirus hau ezin da antibiotikoekin sendatu.\nHigiene neurrien artean, elkar agurtzeko ohitura batzuk aldatu beharko. Besarkadak, eskuak elkarri ematea, bostekoak-eta bolada batean saihestu beharko.\nZer egin ez gaixotzeko?\nOraingoz, nor bere etxean geratu beharra dago, gaixotasunaren kutsaketa eteteko.\nEskuak garbi eduki behar dira.\nMaskarek ez dute gaixotasunetik babesten, gaixo daudenek besteak kutsatzeko arriskua gutxitzen dute, besterik ez.\nMedikuarengana joan baino lehen, deitu 900 20 30 50 zenbakira Araba, Bizkaia edo Gipuzkoan bazaude, 948 290 290ra Nafarroan bazaude, eta 0 800 130 000ra Ipar Euskal Herrian bazaude.\nBirusaren bilakaera Espainiar estatuan[aldatu | aldatu iturburu kodea]\nEspainian 2020ko martxoan alarma egoera ezarri zen, eta estatu osoa konfinatu egin zen bakoitza bere etxeetan 2020ko ekainera arte. Kolpe gogorra izan zen ekonomiarentzat eta oraindik ere nabari dira koronabirusak eragindako krisiaren ondorioak. Udan egoera hobera joan zen eta alarma-egoera kendu egin zen. 2020ko urrian aldiz, bigarren bolada bat etorri eta berriz ere alerta-egoera ezarri dute, baina oraindik ez da martxoko konfinamentura iritsi. Musukoaren erabilera guztiz derrigorrezkoa da.\nBirusaren bilakaera Euskadin[aldatu | aldatu iturburu kodea]\nEuskadin, birusaren bilakaera Espainiar estatukoaren berdina izan da. Zenbait herrialde gorri daude. Hau da, inzidentzia tasa handia dute. Herri hauetan dendak gaueko 9tan ixten dira eta taberna, jatetxe eta bestelakoak itxita daude. Gomendatzen da herri hauetakoren batean bizi bazara, bertatik ez ateratzea, eta ez bazara hauetakoren batean bizi hauetara ez sartzea. Musukoaren erabilera guztiz derrigorrezkoa da.


Ez dakit nondik hasi ere. Seguru asko harrigarria egingo zaizu maitale ezezagun bat duzula jakitea, baina hala da. Behin baino gehiagotan egon naiz zuregana hurbildu eta zerbait esateko puntuan, baina, ez naiz inoiz ausartu zuzenean hitz egitera. Hori bai, kalean, dendaren batean edo tabernan ikusi izan zaitudanean, lagunekin edo nornahirekin berriketan, adi-adi egon izan natzaizu. Nat zaizu... Nolako aditza, ezta? Taulan begiratu behar izan dut!


Astearte goizean kaleratu ditu Gasteizko Udalak Olarizu auzoko etxe okupatuetan bizi ziren bizilagunak. Gasteizko Etxebizitza Eskubidearen aldeko eta Gizarte Bazterkeriaren Aurkako Ekimenak deitutako elkarretaratze zaratatsuan aldarrikatu dute etxebizitza eskubidea hamarnaka bizilagunek.\nAstearte goizean etxegabetu dituzte Olarizuko bizilagunak, bost urtez hamarnaka familia bertan bizi izan ondoren. Azaldu dutenez,»gehiegikeria instituzionalaren biktima» izan dira, «irainak, presioak, utzikeria…» jasan behar izan dute denbora luzez. Kaleratuak eta laguntza gabe utziak izan direla salatu dute.